Ліквідатар з велізарным стажам | zviazda.by\nГолас Радзімы » Супляменнікі » Ліквідатар з велізарным стажам\nЛіквідатар з велізарным стажам\nУ доктара сельскагаспадарчых навук, прафесара Пятра Пруднікава, які ўзначальвае Цэнтр хімізацыі ды сельскагаспадарчай радыялогіі “Брянский”, — беларускія родавыя карані\nХоць пра наступствы аварыі на Чарнобыльскай АЭС мы найчасцей згадваем штогод 26 красавіка, ды ёсць людзі, якія ўвесь час працуюць, як кажуць, на перадавой па важнай радыелагічнай тэме. Актуальная ж яна й сёння ў шэрагу рэгіёнаў Беларусі, Расіі ды Украіны, на землі якіх у выніку трагічных падзей 1986 года выпадалі радыеактыўныя ападкі.\nМінула 34 гады, але ж дагэтуль “чарнобыльскі след” прачытваецца спецыялістамі, што робяць спецыяльныя замеры, у Гомельскай ды Магілёўскай абласцях Беларусі, на суседняй расійскай Браншчыне. Жыхары пацярпелых рэгіёнаў прызвычаіліся да сітуацыі, аднак па-ранейшаму пад кантролем там застаецца “радыечысціня” прадуктаў харчавання, месцаў пражывання людзей, ёсць асаблівасці ў апрацоўцы зямель, пры гаспадаранні ў лясным сектары.\nУ нас на Браншчыне працуе адметная Федэральная дзяржаўная бюджэтная ўстанова: Цэнтр хімізацыі ды сельскагаспадарчай радыялогіі “Брянский”. Пры падтрымцы Урада вобласці спецыялісты Цэнтра вырашаюць важныя пытанні, якія тычацца вывучэння й ліквідацыі наступстваў аварыі. Прычым работа вядзецца ў цесным узаемадзеянні з беларускімі калегамі. Узначальвае ж Цэнтр чалец Беларускага зямляцтва на Браншчыне Пётр Пруднікаў — доктар сельскагаспадарчых навук, прафесар. Працуе ён у сістэме аграхімічнай службы ўжо больш за 40 гадоў, з іх 15 — дырэктарам Цэнтра. Пётр Віталевіч да таго ж і ліквідатар наступстваў аварыі, за што адзначаны граматай Міністэрства сельскай гаспадаркі Расіі, медалём “У памяць пра ліквідацыю наступстваў катастрофы на ЧАЭС”. Але ж па сутнасці сваёй працы наш зямляк — ліквідатар з велізарным стажам!\nПётр Пруднікаў мае званне “Ганаровы аграхімік Расіі”, ушанаваны сярэбраным медалём “За ўнёсак у развіццё аграпрамысловага комплексу Расіі”, граматамі Міністэрства, Губернатара, Бранскай абласной Думы. Так адзначана ягоная вялікая праца не толькі па вывучэнні радыяцыйнага становішча ў галіне са складаннем карт, але й за практычны ўнёсак у развіццё агракомплексу рэгіёну. Па яго ініцыятыве, напрыклад, адкрыты й функцыянуюць 10 кар’ераў па здабычы мінеральных рэчываў, неабходных для вапнавання кіслых глебаў ды павышэння іх ураджайнасці. Да таго ж на землях вобласці, што маюць павышанае ўтрыманне радыенуклідаў, выкарыстоўваюцца новыя, надзвычай эфектыўныя комплексныя ўгнаенні. Пётр Пруднікаў — навуковец, кіраўнік у сваёй галіне з аўтарытэтам, можна сказаць, на дзве краіны: Расію і Беларусь. Часам сябрам з Беларускага зямляцтва ён расказвае пра асаблівасці сваёй працы, пра супрацу з беларускімі навукоўцамі-землякамі ў рамках Саюзнай дзяржавы. Ганарыцца й шыкоўным будынкам Цэнтра, у рамонт якога ды сучаснае аснашчэнне ён, як кажуць, уклаў душу.\nВарта нагадаць, што знакавыя расійска-беларускія сумес- ныя праекты ў нашым постчарнобыльскім жыцці — адкрыццё Цэнтра радыяцыйнай медыцыны ды экалогіі ў Гомелі (2003 год), рэканструкцыя ды абсталяванне Медыцынскага радыелагічнага навуковага Цэнтра Расійскай акадэміі медыцынскіх навук (Обнінск) і Усерасійскага Цэнтра экстраннай ды радыяцыйнай медыцыны МНС Расіі (Санкт-Пецярбург). Створаны таксама адзіны рэгістр Расіі ды Беларусі па ўсіх катэгорыях асоб, якія падвергліся радыяцыі. У цяперашнім часе рэалізуецца новая праграма Саюзнай дзяржавы на 2019–2022 гады, паводле якой прадугледжана стварэнне ўмоў бяспекі для тых, хто жыве на радыеактыўна забруджаных тэрыторыях Расіі ды Беларусі. На такія мэты будзе выдзелена 992 мільёны 384 тысячы расійскіх рублёў.\nПад асабістым кантролем у Пятра Пруднікава й работа Цэнтра па вяртанні ў гаспадарчы абарот сельгасугоддзяў ды зямель ляснога фонду. І кожны гектар зямлі, адваяваны ў радыяцыі (а іх больш за 5 тысяч), ён лічыць перамогай. Так і ёсць! Спецыялісты “Брянскагрохимрадиологии” пастаянна працуюць для таго ў “гарачых”, небяспечных зонах, у палявых умовах. Вядуць даследчую працу, хоць і рызыкуюць здароўем. Але ж разумеюць, што вынікі такіх даследванняў — унікальныя, вельмі патрэбныя й сёння, і ў будучыні. Рухае ж такімі людзьмі вялікая любоў да роднай зямлі, клопат пра здароўе як людзей, так і самой Зямлі-матухны, якая захварэла па віне людзей ды патрабуе да сябе ўвагі. То як тут не назавеш супрацоўнікаў “Брянскагрохимрадиологии” на чале з беларусам Пятром Пруднікавым дактарамі зямлі!\nТакім людзям, усім ліквідатарам звычайна мы напрыканцы красавіка выказваем словы падзякі за гераізм, за мужнасць, праяўленыя пры ліквідацыі наступстваў аварыі. Слава тым, хто першыя прынялі на сябе ўдар нябачнай стыхіі! Аднак не будзем забываць: такое змаганне прадаўжаецца й цяпер. Штодзень! Яно, дарэчы, падобнае да таго, як мужна змагаюцца з каранавірусам, нябачным няўзброеным вокам, нашы медыкі. Па сутнасці, яны — таксама ліквідатары, толькі наступстваў пандэміі. А перамога, я ўпэўнены, будзе за намі й на гэты раз!\nАд рэдакцыі. На партале rіastrela.ru мы знайшлі тэкст, змешчаны ў ліпені пад назвай “В Брянске чествуют разработчика методики по возделыванию “чернобыльских” почв”. У публікацыі паведамляецца, што Пятру Пруднікаву, распрацоўшчыку методык па ўнясенні ўгнаенняў, якія даюць магчымасць вырошчваць ураджаі на забруджаных радыяцыяй глебах, споўнілася 65 гадоў. “Праца Пруднікава адзначана не толькі ў вывучэнні радыяцыйнай абстаноўкі ў Бранскай вобласці. Яго веды актыўна прымяняюцца на практыцы аграрыямі”. І ўвогуле Пётр Віталевіч з калектывам “вядзе вялікую працу па ўводзе ў абарот закінутых сельгасугоддзяў і зямель ляснога фонду”. Нашы калегі нагадваюць, што прылеглы да Беларусі рэгіён цяпер — у лідарах сярод расійскіх рэгіёнаў па гэтым паказчыку, і што актывізацыя такой працы была ініцыяваная губернатарам рэгіёну Аляксандрам Багамазам.


Савецкі нэаклясыцызм — Вікіпэдыя\nНэаклясычны будынак КДБ Беларусі зь вежай і калёнамі (2010 г.)\nСавецкі нэаклясыцызм — кірунак у савецкім дойлідзтве, што панаваў з 1932 па 1955 год. Пазьней зьявілася назва сталінскі нэаклясыцызм. Часта сустракаецца памылковая назва сталінскі ампір.\nВызначаўся набліжанасьцю да старажытнарымскага дойлідзтва, складнікамі клясыцызму і рэнэсансу. У аздабленьні будынкаў выкарыстоўвалі калёны, расьлінны рэльеф і капітэлі зь фігурамі калектыву працоўных і сялянаў.\nУ лютым 1931 году Ёсіф Сталін абвясьціў конкурс праектаў Палаца саветаў у Маскве (Расейская СФСР), што мусіў мець рысы вяртаньня да Старажытнасьці. 5 сьнежня 1931 году для будаўніцтва палацу двойчы падарвалі храм Хрыста Збаўцы, абломкі якога разьбіралі наступныя 1,5 году. У жніўні 1932 году Сталін напісаў памятку, у якой выбраў праект Барыса Іяфана, які афіцыйна ўхвалілі ў траўні 1933 году. Будынак меў скласьці 315 мэтраў у вышыню са 100-мэтровай статуяй Уладзімера Леніна на даху ў дадатак. Аднак да 1939 году заклалі толькі падмурак, пасьля чаго падрыхтаваныя мэталаканструкцыі пайшлі на выраб супрацьтанкавых перашкодаў і мастоў у ходзе Нямецка-савецкай вайны. У 1930-я гады, калі вера ў Бога апынулася пад забаронай з боку Ўсесаюзнай камуністычнай партыі, на месцы зьнесеных храмаў сталі будаваць палацы ў падобным стылі нэаклясыцызму для правядзеньня канцэртаў, паседжаньняў і чытаньняў. У нэаклясычным стылі таксама ўзводзілі жылыя і кіраўнічыя будынкі, праекты якіх ухваляла вышэйшае кіраўніцтва Ўсесаюзнай кампартыі. У выніку аднолькавыя будынкі зьявіліся ў сталіцах большасьці савецкіх рэспублік, у тым ліку Беларускай ССР. Прыкладам беларускі дойлід Ян Жаўтоўскі зь Пінску ўзьвёў на Махавой вуліцы ў Маскве будынак з калёнамі і паземным падзелам, копіяй якога ёсьць цяперашні будынак Міністэрства сельскай гаспадаркі і харчаваньня Рэспублікі Беларусь. Кватэры ў нэаклясычных дамах мелі высокую столю і пакой для прыслугі. Засялялі ў такое жытло вышэйшых чыноўнікаў і набліжаных да іх адмыслоўцаў за заслугі. Веліч савецкага нэаклясыцызму выкарыстоўвалі ў якасьці прадстаўнічай шыльды для замежнікаў. Тым часам, большасьць гарадзкога жытла ў Савецкім Саюзе ўзводзілі ў выглядзе баракаў на некалькі сем’яў, дзе даводзілася сталавацца разам (камунальная кватэра). 4 лістапада 1955 году Савет міністраў СССР ухваліў Пастанову № 1871 «Аб прыбіраньні празьмернасьцяў у праектаваньні і архітэктуры»(ru), паводле якой нэаклясыцызм замянілі на функцыяналізм, бо будынкі мелі быць больш зручнымі, чым прыгожымі.\nПалац культуры прафсаюзаў (2005 г.)\nУ 1946 годзе на праспэкце Сталіна ў Менску заклалі падмурак будынка Міністэрства дзяржаўнай бясьпекі БССР, які стаў першым ў стылі савецкага нэаклясыцызму на праспэкце. Яго архітэктарам выступіў Уладзімер Кароль, які ўсталяваў на даху вежу са шпілем. Каб ураўнаважыць ансамбль праспэкту, падобную вежу паставілі на будынку насупраць. Надалей праспэкт забудоўвалі ў стылі нэаклясыцызму ў тры чаргі: 1) ад Менскага чыгуначнага вакзалу да Кастрычніцкай плошчы, 2) ад Кастрычніцкай да плошчы Перамогі, 3) ад плошчы Перамогі да плошчы Калініна. Вышыня дамоў суадносілася з шырынёй праспэкту як 2:1. Прасьветамі сярод забудовы служылі аркі і бульварыкі. Да ліку нэаклясычных будынкаў на праспэкце належыць «Цэнтральны» ўнівэрсам каля плошчы Якуба Коласа, што першапачаткова ўзводзілі ў якасьці жытла для супрацоўнікоў Міністэрства энэргетыкі. Будынак ГУМу адпаведна стылю аздобілі калёнамі і вялізнымі вітрынамі. Вакол круглых акенцаў ГУМу разьмясьцілі фігуру жанчыны з каласамі і сярпом ды фігуру мужчыны з кнігай. Абедзьве фігуры пакрылі бліскучай пералівістай эмальлю. Апошнім будынкам, узьведзеным у стылі савецкага нэаклясыцызму, стаў Палац культуры прафсаюзаў на Кастрычніцкай плошчы. Таксама нэаклясычныя рысы маюць аркі на ўваходзе ў стадыён «Дынама», які пабудавалі на месцы жыдоўскіх могілак, дзе перасталі хаваць у канцы ХІХ стагодзьдзя. Пагатоў надмагільлі выкарысталі ў падмурку арак і стадыёну. У 2006 годзе мастак Артур Клінаў прысьвяціў фотаальбом «Горад Сонца» нэаклясычнаму ансамблю будынкаў на праспэкце Незалежнасьці. У 2008 годзе Клінаў выдаў раман «Малая падарожная кніжка па Горадзе Сонца».\n^ а б в г Дыяна Серадзюк. Як будавалі эпоху: сталінскі ампір // Ігуменскі тракт. — 1 кастрычніка 2013. — № 32 (47). — С. 6.\nСавецкі нэаклясыцызм — сховішча мультымэдыйных матэрыялаў\nАтрымана з «https://be-tarask.wikipedia.org/w/index.php?title=Савецкі_нэаклясыцызм&oldid=2099147»\nАрхітэктурныя стылі XX стагодзьдзя\nГэтая старонка апошні раз рэдагавалася 30 лістапада 2019 году ў 20:57.


Эўракамісар Фюле: «Беларусі трэба вызваляць палітвязьняў»\nhttp://spring96.org/be/news/59451 2012 2012-11-29T21:49:34+0300 2012-11-29T21:49:34+0300 1970-01-01T03:00:00+0300 be\nСёньня ў Стакгольме пачаўся IV форум грамадзянскай супольнасьці праграмы «Ўсходняе партнэрства». У ім удзельнічаюць прадстаўнікі грамадзкіх арганізацыяў шасьці краінаў праграмы — Азэрбайджану, Армэніі, Беларусі, Грузіі, Малдовы і Ўкраіны. Разам зь імі працуюць і прадстаўнікі грамадзянскай супольнасьці краінаў Эўразьвязу, — паведаміў «Свабодзе» намесьнік старшыні руху «За свабоду» Юрась Губарэвіч.\nАдкрыў форум эўракамісар Штэфан Фюле. Ён аддаў вялікую ўвагу тым падзеям, якія адбываюцца ў рамках праграмы «Ўсходняе партнэрства». І коратка распавёў пра сытуацыю ў кожнай з шасьці дзяржаваў праграмы. Што тычыцца Беларусі, то высокі эўрапейскі чыноўнік назваў непрымальнай для Эўразьвязу сытуацыю, калі тут застаюцца за кратамі палітзьняволеныя і калі тут з боку беларускага ўраду няма ніякіх бачных зрухаў да дэмакратызацыі краіны.\nРазам з тым эўракамісар згадаў, што Беларусь па-ранейшаму застаецца ўдзельніцай «Усходняга партнэрства», а беларуская грамадзянская супольнасьць мае магчымасьць удзельнічаць у праграмах «Усходняга партнэрства».\n29.11.2012 Тэгі: палітвязьні, ЕС-Беларусь


«Предания Браславщины» в Поставах\nУ Доме рамёстваў “Стары млын” адкрылася выстава самадзейнага мастака з Браслаўшчыны Яна Рыдзікі.\nУ сябе на радзіме Ян Антонавіч — фігура дастаткова вядомая і адметная. Нягледзячы на тое, што амаль усё жыццё ён адпрацаваў настаўнікам біялогіі ў школе (зараз ужо на пенсіі), з маленства захапляецца маляваннем і прысвячае гэтаму занятку кожную вольную хвіліну. Перавагу аддае алейнаму жывапісу, спрабуючы сябе ў розных жанрах: партрэт, нацюрморт, пейзаж, гістарычны. Але больш за ўсё мастаку-самавучку падабаецца маляваць прыроду, і з асаблівай асалодай ён працуе над эцюдамі. Ян Рыдзіка — удзельнік мноства выстаў Браслаўскага раённага аб’яднання музеяў, таксама мае за плячыма некалькі персанальных выстаў. З апошняй з іх — “Паданні Браслаўшчыны” — цяпер маюць магчымасць пазнаёміцца і пастаўчане.\nЭкспазіцыя складаецца з двух дзясяткаў карцін, на якіх паўстае гісторыя браслаўскага краю, занатаваная ў народнай памяці ў выглядзе легенд і паданняў. Многія паданні маюць пад сабой рэальную глебу: апавядаюць пра рэальна існаваўшых асоб або падзеі. Прыкладам можа служыць легенда пра Іказненскі замак, які быў узведзены Янам Сапегам пасля 1504 года; пра княгіню Алену, жонку Аляксандра Ягелончыка, якая атрымала Браслаў і навакольныя землі ў падарунак ад мужа ў 1501 годзе, і некаторыя іншыя. Але большасць фальклорных твораў народжана багатай фантазіяй сялян, якія з язычніцкіх часоў адушаўлялі прыроду, надзяляючы яе магічнымі ўласцівасцямі і насяляючы рознымі міфалагічнымі істотамі. Таму побач з панам, салдатам і селянінам на карцінах прысутнічаюць лесавік, чорт, вадзянік, русалка, звязаныя з тым ці іншым канкрэтным месцам: вёскай, возерам, лесам і г.д. Кожную сваю работу — а яны выкананы на даволі высокім прафесійным узроўні — мастак суправаджае тэкстам легенды, з якога становіцца зразумелай сутнасць убачанага на карціне.\n“Паданні Браслаўшчыны” экспануюцца ў малой зале Дома рамёстваў. А па суседстве з імі, у вялікай зале, адкрылася выстава дыпломных і курсавых работ студэнтаў мастацка-графічнага факультэта Віцебскага дзяржаўнага ўніверсітэта, якія займаліся і займаюцца на кафедрах методыкі выкладання выяўленчага мастацтва і дэкаратыўна-прыкладной творчасці. Усяго работ каля 40: вышыўка, бацік, вязанне кручком, графіка і жывапіс. Кожная з іх па-свойму цікавая і яркая. Таму калі вырашыце наведаць “Стары млын”, не прамініце і гэту выставу.\nНа здымку: фрагмент экспазіцыі “Паданні Браслаўшчыны”.


Semalt Expert: Як блакаваць рэкламу ў дадатках, гульнях і браўзэрах для Android\nРэклама стала неабходным злом, і розныя прыкладанні і вэб-сайты прадастаўляюць бясплатнае праграмнае забеспячэнне, бясплатны кантэнт і бясплатныя паслугі, таму што рэкламадаўцы іх плацяць. Такім чынам, пастаўшчыкі паслуг павінны размяшчаць рэкламу сваім наведвальнікам і прыносіць прыбытак, каб доўга іх трымаць у свеце бізнесу. Яны таксама маюць патрэбу ў прыбытках для хостынгу і даменных паслуг, а таксама для развіцця. Карыстальнікі карыстаюцца перавагамі выкарыстання сваіх прадуктаў бясплатна. Аднак размяшчэнне рэкламы аказваецца раздражняльным і спрыяе не занадта прывабнай працы карыстальнікаў.\nТут Майкл Браўн, галоўны прафесіянал Semalt Digital Services, раскажа вам пра некаторыя метады блакавання рэкламы на прыладзе Android.\nВы можаце лёгка прадухіліць з'яўленне вялікай колькасці рэкламных аб'яў у вашых гульнях і дадатках, а таксама ў вашых браўзэрах. Мы спадзяемся, што гэтыя метады будуць працаваць як на непрынятых, так і ўкараняюцца прыладах, але перш чым пачаць, у вас павінен быць File Manager, напрыклад, Astro File Manager. Некаторыя іншыя мэнэджары файлаў таксама могуць быць выкарыстаны, але вы павінны паспрабаваць блакаваць рэкламу на свой страх і рызыку. Мы не нясем адказнасці за любыя пабочныя эфекты на вашай прыладзе Android.\nСпосаб № 1. Adblock Plus (ABP)\nУ гэтым метадзе вы будзеце выкарыстоўваць рэкламныя блокатары (прыкладанні) для блакавання ўсіх рэкламных аб'яў на прыладзе Android, напрыклад рэкламы, якія адлюстроўваюцца ў розных гульнях і дадатках. На шчасце, для карыстальнікаў Android і распрацоўшчыкаў дадаткаў існуюць розныя рэкламныя блокаторы. Лепшыя з іх - AdAway і Adblock Plus (ABP). Вы можаце ўсталяваць любую з гэтых праграм на аснове вашых патрабаванняў і чаканняў. Калі вы хочаце заблакаваць рэкламу з Adblock Plus, дазвольце мне сказаць, што гэта праграма з адкрытым зыходным кодам і мае магчымасць дазволіць не навязлівыя аб'явы. Гэты метад падыходзіць як для няўкарэненых, так і для ўкаранёных прылад. Вы можаце лёгка ўсталяваць прыкладанне-блокатар на прыладзе, але заўсёды неабходная загрузка бокам, паколькі Google нядаўна выдаліў усе прыкладанні блока рэкламных паведамленняў з крамы Google Play.\nСпосаб № 2. Заблакуйце рэкламу з дапамогай файла "гаспадароў"\nВы можаце лёгка заблакаваць усе непажаданыя аб'явы, выкарыстоўваючы галоўны файл. Гэты метад дазваляе прадухіліць вялікую колькасць рэкламных аб'яў на прыладзе Android і працуе толькі для ўкаранёных прылад. Файл хаста - гэта звычайны файл у вашай аперацыйнай сістэме. Калі вы хочаце запусціць сайт, выкарыстоўваючы яго імя хаста, яго аперацыйная сістэма будзе шукаць файл хоста, каб ацаніць адпаведны IP-адрас. Калі гэта ўдасца, будзе выкарыстаны адлюстраваны IP-адрас. У адваротным выпадку служба DNS (служба даменных імёнаў) атрымае запыт аб тым, як знайсці IP імя хаста. Вы можаце лёгка наладзіць файл хаста. Для гэтага вам варта перайсці да MVP ў браўзэры, дзе адкрыецца звычайны файл. Захавайце яго на кампутары і пазней скапіруйце файл хоста з яго на прыладу Android.\nНе забудзьцеся адзначыць шлях файла. На прыладзе Android вы павінны адкрыць дыспетчар файлаў і скапіяваць файл хаста ў гэтае месца.\nГэта праўда, што рэклама раздражняе і раздражняе, але яны - добры спосаб даведацца пра найноўшыя прадукты, паслугі, вэб-сайты і дадаткі. Вы павінны дазволіць адлюстроўвацца неназойлівыя аб'явы, каб мець уяўленне пра тое, што адбываецца ў гэтыя дні. Акрамя таго, вы можаце выкарыстоўваць платныя прыкладанні, каб спыніць гэтыя аб'явы не раздражняць вас у Інтэрнэце.


ЧС: усе публікацыі па тэме | Новы Час\nЧС: усе публікацыі па тэме\nАгулам знойдзена 20 публікацый з тэгам «ЧС»\nПратэсты ў Нікарагуа, Клінтан ідзе ў прэзідэнты, няласкавы прыём Трампа ў Вялікабрытаніі — гэтыя і іншыя падзеі тыдня вачыма сусветных карыкатурыстаў.\nНовая хваля еўрафобіі, сумніўная рэпутацыя Расіі на Чэмпіянаце свету па футболе — гэтыя і іншыя падзеі тыдня вачыма сусветных карыкатурыстаў.\nРасія павінна гуляць сумленна: «Мемарыял» публікуе спісы палітвязняў\nДарт Вейдэр на саміце Вялікай сямёркі, футбол па-пуцінску: тыдзень вачыма сусветных карыкатурыстаў\n«Зорныя войны» Дональда Трампа, змена пола сімвалу Іспаніі, чэмпіянат свету по футболе ў Расіі — гэтыя і іншыя падзеі тыдня вачыма сусветных карыкатурыстаў.\nЖурналістаў папярэджваюць пра небяспекі ў РФ падчас асвятлення Чэмпіянату свету па футболе\nКамітэт абароны журналістаў (CPJ) апублікаваў папярэджанне для прадстаўнікоў СМІ пра небяспекі, з якімі яны могуць сутыкнуцца падчас асвятлення фіналу Чэмпіянату свету па футболе, які адбудзецца ў гэтым годзе ў Расіі.\nУ Расіі будуць дзейнічаць новыя правілы паводзінаў у аэрапортах на час Чэмпіянату свету па футболе 2018. У прыватнасці, гэта тычыцца Масквы.\nНа ЧС па шахматах у Тэгеране усіх спартсменак абавязалі насіць хіджаб\nАмерыканская шахмацістка грузінскага паходжання Назі Паікідзэ-Барнс адмовілася ад удзелу ў чэмпіянаце свету, які пройдзе ў лютым 2017 года ў Тэгеране, з-за парушэнняў правоў жанчын у Іране.\nУ паўфінале ЧС па футболе Еўропа пазмагаецца з Лацінскай Амерыкай (відэа)\n5 ліпеня скончыліся чвэрцьфінальныя матчы сусветнага першынства, якое праходзіць у Бразіліі.\nБельгію выратуюць «Чырвоныя д’яблы»\nЛёс Бельгіі як адзінай краіны залежыць ад таго, як згуляе яе зборная на чэмпіянаце свету па футболе. Футбол прымушае верыць у перамогу, у тым ліку і ў перамогу ідэі бельгійскай дзяржаўнасці.\nЧС-2014 у Бразіліі: вынікі, расклад, табліцы\nУ Бразіліі 12 футбольным матчам паміж мясцовай нацыянальнай зборнай і камандай Харватыі стартаваў чэмпіянат свету па футболе. Спаборніцтва будзе доўжыцца да 13 ліпеня і завершыцца фінальным матчам на стадыёне "Маракана" ў Рыа-дэ-Жанейра.\nМы запыталіся ў жахароў Мінска, што яны думаюць пра гульню беларускай зборнай па хакеі на Чэмпіянаце свету і каму яны прадказваюць перамогу на ЧС–2014? Прапануем вам іх адказы.\nСёння матч Беларусь — Фінляндыя. Чакаем перамогі?\nСёння ў 20.45 на "Мінск-Арэне" у рамках адборачнага турніру групы В сустрэнуцца зборныя каманды па хакеі з шайбай Фінлндыі і Беларусі.\nЗаўзятары Чэхіі напярэдадні матча з Італіяй (фотарэпартаж)\n14 мая ў 16.45 у Чыжоўка-арэне пачаўся матч паміж Чэхіяй і Італіяй. Пра тое, як хакейныя заўзятары збіраліся на матч глядзіце ў фотарэпартажы. Дарэчы, Чэхія упэўнена перамагла Італію (2:0).\nFIDH: Пакуль Беларусь прымае Чэмпіянат свету па хакеі, парушэнні правоў чалавека працягваюцца\nПадчас Чэмпіянату свету па хакеі 2014, які будзе праходзіць у Беларусі да 25 траўня, Міжнародная Федэрацыя за правы чалавека (FIDH) заклікае больш актыўна распаўсюджваць інфармацыю пра сітуацыю ў краіне.\nУ зборнай Беларусі першыя тры ачкі\nПасля паразы ад зборнай ЗША зборная Беларусі нарэшце заваявала першыя тры ачкі. Беларускія хакеісты перамаглі хакеістаў зборнай Казахстана з лікам 4:1. На апошняй секундзе Аляксей Калюжны забіў чацвёрты гол у вароты Казахстана.\nSPORT.TUT.BY прапануе фотарэпартаж пра першы гульнявы дзень на Чэмпіянаце света па хакеі. Аўтар фота — Вадзім Заміроўскі.


Карбалевіч: Лукашэнка не зачапіў сілавы блёк, памяняўся толькі эканамічны - Заўтра тваёй краіны\nКарбалевіч: Лукашэнка не зачапіў сілавы блёк, памяняўся толькі эканамічны\nМалаверагодна, што ў аснове зьмены кіраўніцтва ўраду Беларусі ляжаць эканамічныя чыньнікі.\_r\_n\nЯк раз цяпер эканоміка нібыта, паводле афіцыйнай статыстыкі, пайшла ўверх, таму нелягічна мяняць урад у момант эканамічнага ўздыму. Расьце ўсё, нават заробкі людзей.\nГалоўным матывам для пагрому кіраўніцтва ўраду, якое ўчыніў Лукашэнка ў Воршы, відаць, была праблема, што чыноўнікі не выконваюць загады прэзыдэнта.\nКарупцыя настолькі расквітнела, што гэтым занялася пракуратура. Чыноўнікі, як выглядае, сапраўды перасталі баяцца. А ва ўмовах аўтарытарнага рэжыму, калі чыноўнікі перастаюць баяцца, — гэта дрэнная навіна для такога лідэра.\nЗьвярніце ўвагу, што Лукашэнка не зачапіў сілавы блёк, памяняўся толькі эканамічны блёк, менавіта таму, што як раз у сфэры эканомікі загады Лукашэнкі і не выконваюцца.\nЗьвяртаю ўвагу на тое, што для ўсіх новых урадоўцаў гэтае прызначэньне — вялікі кар’ерны рост. Ён ня стаў тасаваць кадры, а прыцягнуў новых людзей.\nПаводле яго лёгікі гэтыя людзі, якія Лукашэнку абавязаны велізарным кар’ерным ростам, будуць больш паслухмянымі, будуць больш баяцца, ня будуць красьці.\nСыгнал грамадзтву палягае вось у чым — прэзыдэнт ведае пра цяжкасьці, якія перажывае беларускі народ, пра невысокія заробкі і пэнсіі, і стараецца, прымае захады.\nЗ гэтага шэрагу выбіваецца толькі фігура прэм’ер-міністра Сяргея Румаса. Пасьля такога «разносу» напрошваецца прэм’ер зь сілавых структураў. Румас жа вядомы як эканаміст-рыначнік. Магчыма, гэта сыгнал замежным партнэрам, фінансавым арганізацыям, што ўзмацняецца рынкавы складнік ураду.


Этап велогонки «Тур де Брест» прошел через Пружаны — Пружаны. Погода в Пружанах. Районные будни. Раённыя буднi\nНа працягу шасці дзён з 13 па 18 жніўня на дарогах Брэсцкай вобласці праходзіў адкрыты чэмпіянат Рэспублікі Беларусь па веласпорце ў шматдзённай гонцы на шашы сярод мужчын на прызы «Сельскай газеты». На старт выйшла 53 велагоншчыкі з Мінска і шасці абласцей краіны.\nДля лідараў беларускага веласпорту спаборніцтва, якое атрымала неафіцыйную назву «Тур дэ Брэст», стала важным этапам падрыхтоўкі да чэмпіянату свету. Для моладзі — магчымасцю атрымаць месца ў прафесійным клубе.\nЗа шэсць дзён велагоншчыкі пераадолелі больш за 700 кіламетраў па тэрыторыі Брэсцкага, Камянецкага, Пружанскага, Драгічынскага і Бярозаўскага раёнаў.\nПерад шматдзёнкай у Камянцы вызначыліся прызёры чэмпіянату краіны ў каманднай гонцы на 50 кіламетраў. Перамогу атрымалі прадстаўнікі Гомельскай вобласці. На другім месцы каманда Брэсцкай вобласці, трэцімі сталі мінчане.\nПершы этап шматдзённай велагонкі працягласцю 138 кіламетраў стартаваў ад сцен Брэсцкай крэпасці. Фінішавалі велагоншчыкі ў пасёлку Белавежскі. Першым на фінішы быў Аляксей Шнырко з каманды Мінскай вобласці. У тройку мацнейшых трапілі таксама Раман Раманаў (Гомельская вобласць) і Канстанцін Клімянкоў (Мінская вобласць).\nДругі этап велагонкі фінішаваў на стадыёне ў Камянцы. Тут першым стаў Яўген Каралёк — прызёр II Еўрапейскіх гульняў, які прадстаўляў Гродзенскую вобласць. Другое і трэцяе месцы падзялілі адпаведна Дзяніс Мазур (Брэсцкая вобласць) і Уладзіслаў Кібісаў (Віцебская вобласць). У гэты ж дзень адбылася і індывідуальная гонка на 25 кіламетраў.\nЧацвёрты этап шматдзённай велагонкі працягласцю 144 кіламетры фінішаваў у мінулую пятніцу на плошчы ля райвыканкама ў Пружанах. Першым фінішаваў Аляксей Пяшкун з каманды Мінска. Другім стаў Станіслаў Бажкоў з Віцебскай вобласці, трэцім — Артур Кірыевіч з Брэсцкай. Тут жа на плошчы адбылася цырымонія ўзнагароджвання лепшых велагоншчыкаў па выніках чацвёртага этапу.\nУ суботу на плошчы ля райвыканкама стартаваў пяты этап шматдзёнкі па маршруце Пружаны-Белаазёрск. На завяршальным шостым этапе спартсмены пераадолелі звыш 100 кіламетраў па маршруце Белаазёрск-Драгічын-Бяроза.\nПа выніках спаборніцтваў у камандным заліку першае месца дасталася велагоншчыкам з Гомельскай вобласці. У тройку прызёраў трапілі таксама каманды Брэсцкай і Віцебскай абласцей.\nА.М.Логвін, Заслужаны майстар спорту СССР, чэмпіён XXII Алімпійскіх гульняў у Маскве ў каманднай гонцы на шашы:\n— Пераможцы шматдзённай велагонкі вызначаюцца па суме ўсіх этапаў. Кожны з этапаў захоўвае сваю інтрыгу. Часта гоншчыкі ідуць у адрыў з надзеяй захаваць яго да самага фінішу.\nСвае карэктывы ўносіць і нябесная канцылярыя. Напрыклад, першы этап прайшоў ва ўмовах дажджлівага надвор’я. Абышлося без траўмаў, і гэта вельмі добра. Сёння ў Пружанах сонечна, што нас, безумоўна, радуе.\nУ гонцы ўдзельнічае шмат маладых спартсменаў, якія імкнуцца пазмагацца з вядомымі велагоншчыкамі.\nНа здымку: падчас узнагароджвання пераможцаў велагонкі ў Пружанах.\nПредыдущая записьВ Пружанах, Барановичах и Бресте за ночь выпало около декадной нормы осадков\nСледующая записьКоманда ОАО «Журавлиное» стала победителем районного турслета


У 105-кіламетровым радыусе вакол агмянёў чумы дзікоў знішчаць падчыстую\n31.07.2013 / 09:39\nУ Магілёўскай вобласці адстрэлілі больш за 1100 дзікоў.\nУ Магілёўскай вобласці, каб зменшыць рызыку распаўсюджвання віруса афрыканскай чумы свіней (АЧС), пачалі адстрэльваць дзікоў. Сярод знішчаных жывёл інфекцыі не выяўлена.\nНе выяўлена ў рэгіёне і выпадкаў захворвання свойскіх свіней. Гаспадаркі, якія маюць вялікія свінакомплексы, узмацнілі захады па біяабароне свінарнікаў. Улады заклікаюць насельніцтва праяўляць пільнасць і не набываць замежных кармоў.\nПаводле інфармацыі спецыялістаў Магілёўскага дзяржаўнага лесагаспадарчага аб’яднання, у рэгіёне ўжо забіта больш за 1.100 дзікоў.\nГэта 10% усёй папуляцыі жывёл у вобласці.\nСцвярджаецца, што пакуль гаворка ідзе толькі пра змяншэнне папуляцыі дзікоў, аднак ёсць мясціны, дзе збіраюцца забіваюць жывёл пагалоўна.\nУ частцы раёнаў, якія трапілі ў 105-кіламетровую зону вакол Віцебска, то бок Круглянскім, Шклоўскім, Горацкім, вядзецца поўны адстрэл.


Catholic.by - «100 пытанняў — 100 адказаў». Чаму CМІ не маглі прадбачыць абранне папы Францішка?\nГалоўнаяАпостальская СталіцаКасцёл у БеларусіКанферэнцыя БіскупаўЛітургіяБібліятэкаДля СМІМультымедыяСэрвіс.БеларусьВатыканЗамежжаАнонсыПубліцыстычны раздзелІнтэрв'юСпецпраектыАрхіўСтруктураСвяты АйцецРымская курыяНунцыятураСтатыстыка Каталіцкага КасцёлаДзейнасць Каталіцкага КасцёлаДыяцэзііНавучальныя ўстановыМанаскія супольнасціРухі і супольнасці свецкіхМас-медыяГісторыяСвятыяСанктуарыіСтруктура КанферэнцыіБіскупыДакументыБібліятэка ККББCredoЛітургічны годАбавязковыя святыЛітургічны каляндарЛекцыянарыйРазважанні над Божым словамСвятыяМалітвыСвятое ПісаннеКнігіДакументыІнтэрв'юГамілііВыступленніСлоўнікКантактыПадпіскаФотаматэрыялыФотаАўдыёВідэаВідэа-onlineСферычныя панарамыПаштоўкіСпасылкіПошукRSS-стужкіСкарбонкаДапаможам патрабуючымМапа сайтаДашлі навінуЦэтлікіКантакты\t«100 пытанняў — 100 адказаў». Чаму CМІ не маглі прадбачыць абранне папы Францішка?\tРубрыка Ватыканскага радыё\t26.03.2013 15:31\t13 сакавіка, пасля развітання з Бэнэдыктам XVI і перыяду sede vacante, Касцёл атрымаў новага Папу. Час, які прамінуў з 11 лютага, быў вельмі інтэнсіўным і характарызаваўся вялікай увагай з боку СМІ да падзей, якія адбываліся ў Ватыкане. Толькі ў Вечным горадзе іх штодзённа асвятлялі больш за 5 тысяч журналістаў.\nІх цікавіла ўсё: імя і вопратка Папы на пенсіі, ці будзе ён насіць чырвоныя туфлі, ці існуе адзінства сярод кардыналаў, ці паўплываюць на выбар новага Папы скандалы, звязаныя з уцечкай інфармацыі, і трагедыя сексуальных злачынстваў, ці шмат кардыналы абмяркоўваюць грашовыя справы і г.д. Прэс-служба Апостальскай Сталіцы пераўтварылася ў сапраўдную скарбніцу цікавай, аператыўнай і часта сенсацыйнай інфармацыі. За складаную самаахвярную штодзённую працу, звязаную з каментарамі, адказамі на пытанні і тлумачэннямі, у адносінах да яе кіраўніка кс. Фэдэрыка Ламбардзі журналісты пачалі выкарыстоўваць тытул «santo subito» — «адразу святы».Сапраўды, чым можна патлумачыць гатоўнасць штодзённа сустракацца з журналістамі і адказваць на пытанні самага рознага кшталту на працягу некалькіх гадзін? Напэўна, жаданнем дасягнення адной мэты: зрабіць Касцёл зразумелым. Патлумачыць, чым ён жыве, што яго цікавіць і чаго ён патрабуе. Іншае пытанне: а ці на самой справе цікава каму-небудзь, што думае Касцёл?Нягледзячы на даволі добрую працу журналістаў, якую адзначыў не толькі кс. Ламбардзі, але і новаабраны Папа, можна сказаць, што дынаміка развіцця Касцёла стала рабіцца зразумелай значна пазней. Не падчас каментароў і адказаў на пытанні кс. Ламбардзі, не падчас шматлікіх інтэрв’ю кардыналаў, але пасля таго, як новаабраны Папа ўзяў сабе імя бедняка з Асізі, ехаў на аўтобусе з кардыналамі, знянацку наведаў хворага сябра ў бальніцы, пасля таго, як усе ўбачылі яго старыя паношаныя боты пад белай сутанай, як ён абдымае вернікаў пасля нядзельнай св. Імшы і калі пачулі словы: «Без крыжа Касцёл не ідзе наперад». Толькі тады стала адкрывацца, якая дынаміка Касцёла, чаго ён патрабуе і, канешне, што абмяркоўвалі паміж сабой кардыналы.Тыя, хто быў на плошчы Св. Пятра ці глядзеў трансляцыю па тэлебачанні, маглі заўважыць, колькі здзіўлення выклікала імя, прамоўленае кардыналам-протадыяканам з балкона цэнтральнай лоджыі ватыканскай базылікі: кардынал Берголіа. Папам аказаўся зусім не той, на каго ставілі букмекеры, не той, пра каго рабілі каментары вядомыя ватыканісты, не той, пра каго апавядалі некаторыя, як яны самі сябе называюць, cамыя папулярныя інфармацыйныя каналы ў Еўропе. У чым тут справа? Чаму так здарылася? Чаму ніхто не мог прадбачыць абранне менавіта такога Папы?Адказ на гэтае пытанне можна атрымаць, паглядзеўшы на сітуацыю праз прызму словаў, скіраваных Бэнэдыктам XVI падчас аднаго са сваіх апошніх «майстар-класаў» (так назвалі каментатары геніяльную імправізаваную паўтарагадзінную прамову Папы да святароў Рымскай дыяцэзіі 14 лютага). Словы Пантыфіка былі прысвечаны Другому Ватыканскаму Сабору, а іх апошняя частка — адносінам паміж Саборам і СМІ.Папа звярнуў увагу на тое, што існуюць два Саборы: адзін сапраўдны, а другі — «віртуальны». Першы праходзіў на самой справе, а другі стварылі СМІ. Сабор імі прадстаўляўся перш за ўсё ў выглядзе барацьбы за ўладу ўнутры Касцёла, у той час як фундаментальныя рэчы, якія на ім адбываліся, не заўважаліся. Сёння не шмат што змянілася: жыццё Касцёла паказваецца ў палітычных ці эканамічных катэгорыях, у той час як яго сапраўднае жыццё застаецца незразумелым, нераскрытым, незаўважаным.Перыяд, які папярэднічаў абранню на Пасад св. Пятра папы Францішка, можна параўнаць з такой сітуацыяй. Многія СМІ стварылі «віртуальныя кангрэгацыі» і «віртуальны канклаў», які прадстаўлялі праз прызму катэгорый, што зусім не маюць дачынення да дынамікі і логікі жыцця Касцёла. Нібыта паміж сабой кардыналы абмяркоўвалі выключна сексуальныя злачынствы, карупцыю ў Ватыкане і грашовыя справы. «Гэтыя пытанні абмяркоўваюцца? Так. Ці дамінуюць? Не», — пісаў у сваім блогу амерыканскі кардынал Цімаці Долан.Пра такое памылковае бачанне жыцця Касцёла папа Францішак цудоўна сказаў падчас сустрэчы з журналістамі 16 сакавіка. Ён адзначыў, што «касцёльныя падзеі маюць асаблівую характарыстыку: яны не адпавядаюць зямной логіцы». «Касцёл, нягледзячы на тое, што з’яўляецца чалавечым інстытутам, гістарычным, (...) мае не палітычную прыроду, а выключна духоўную: гэта Народ Божы. Святы Народ Божы, які крочыць на сустрэчу з Езусам Хрыстом. Толькі гледзячы ў гэтай перспектыве, можна цалкам зразумець, як Каталіцкі Касцёл дзейнічае», — сказаў Пантыфік.Дык што ж абмяркоўвалі кардыналы паміж сабой на самой справе? Каб зразумець гэта, дастаткова яшчэ раз паглядзець на тыя шматлікія інтэрв’ю, якія кардыналы далі за апошні час. У іх адзначаліся тры галоўных рэчы: неабходнасць абвяшчэння Евангелля, святасць Касцёла і сведчанне любові. Многія падкрэслівалі, што Папам павінен быць перш за ўсё не эфектыўны менеджэр, але чалавек глыбокай веры, чалавек Евангелля, чалавек, які будзе валодаць дзвюма мовамі — боскай і чалавечай. Убачыўшы, якога Папу выбралі кардыналы, стала канчаткова зразумела, пра якія патрэбы Касцёла яны думалі ў першую чаргу.Як трапна заўважыла адно італьянскае выданне, выбарам папы Францішка Касцёл, па-першае, даў добры ўрок тым, хто любіць рабіць прагнозы, а па-другое, «паказаў, што ніколі не перастае здзіўляць, робячы крокі наперад, калі ўсе чакаюць крокаў назад».Аляксандр Панчанка tt Шаноўныя сябры, калі б у рамках рубрыкі Ватыканскага радыё вы хацелі б атрымаць адказ на пытанні, якія вас цікавяць ці турбуюць, пішыце на адрас: Redazione bielorussa, Piazza Pia 3, 00120, Città del Vaticano, або на e-mail: bela@vatiradio.va\nСпасылкі па тэмеКанклаўУ Ватыкане створаны дакументальны фільм «Францішак»Папа Францішак: пачынаецца шлях супрацоўніцтва, братэрства і любовіНовым Папам абраны кардынал Хорхе Марыа Берголіа, які ўзяў сабе імя ФранцішакHabemus Papam! Канклаў абраў новага ПапуПершая прэс-канферэнцыя з пачатку канклаву ў ВатыканеПапа ФранцішакПапа сустрэнецца з прадстаўнікамі свецкіх рухаў розных краін Папа: маліцеся за нас, біскупаў і святароў, каб мы служылі людзямСвяты Айцец: будзем паважаць і любіць чалавечае жыццёПапа Францішак: Дух Святы дазваляе нам пазнаць, што Езус — Слова ПраўдыКаталіцкі Патрыярх Александрыі пра сустрэчу Папы з Патрыярхам Тавадрасам\tРубрыка Ватыканскага радыё\n23.11 16:36Шчаслівае сужэнства. Святарскі цэлібат і сужэнства18.10 11:55Хрысціянін і права. Канфірмацыя27.09 12:35Шчаслівае сужэнства. Радасць еднасці24.09 16:33Хрысціянін і права. Хрост (ІІ)30.08 00:00Шчаслівае сужэнства. Першапрычына радасці26.08 00:00Хрысціянін і права. Хрост (І)20.08 10:52Шчаслівае сужэнства. Крушэнне сужэнства26.02 00:00Хрысціянін і права. Сакрамэнты23.02 00:00Хрысціянін і права. Рэктары і капеланы14.02 00:00Хрысціянін і права. Дэканы


“Ведаў і быў гатовы”. Агляд беларускай культуры падчас грамадска-палітычнага крызісу: 2-8 жніўня 2021 – Беларускi ПЭН-Цэнтр\nПЭН » Навiны » Культурныя правы » “Ведаў і быў гатовы”. Агляд беларускай культуры падчас грамадска-палітычнага крызісу: 2-8 жніўня 2021\n“Ведаў і быў гатовы”. Агляд беларускай культуры падчас грамадска-палітычнага крызісу: 2-8 жніўня 2021\nФота: ілюстрацыя Лізы Ветравай\n“Іх кайданы і нянавісць разаб'юцца аб нашы танцы, песні і смех”. Марыя Калеснікава\nСпампаваць pdf-версію 44-га выпуску маніторынга культурнага супраціву\nКультурна-асветніцкае аб’яднанне палякаў Беларусі Poloniczka ліквідаванае за “дзейнасць, якая супярэчыць статуту, і распаўсюджванне яе супрацоўнікамі інфармацыі, якая дыскрэдытуе Беларусь”.\nМіжанродны кінафестываль “Лістапад”, які праходзіць штогод з 1994, сёлета будзе праводзіць “Беларусьфільм”, а не Цэнтр візуальных мастацтваў Art Corporation. Летась “Лістапад” быў адменены “праз неспрыяльнае эпідэміялагічнае становішча”, пра што арганізатары даведаліся са СМІ.\nСудовае пасяджэнне па ліквідацыі Беларускага ПЭН-цэнтра перанесена на 9 жніўня.\nУніверсітэт імя Ніла Гілевіча, зарэгістраваны ў 2018 як прыватная навучальная ўстанова, ад 1 жніўня спыніў сваё існаванне па рашэнні Мінюста.\nКліп гурта “Дай дарогу!” «Баю-бай» прызнаны экстрэмісцкім матэрыялам. Гурт пакуль што закрыў доступ да яго, а саліст Юры Стыльскі пакінуў Беларусь.\n16 чалавек, сярод якіх удзельнікі беларускага музычнага фэнтэзі-фолк-гурта «Irdorath» падчас святкавання дня народзінаў 3 жніўня затрымалі ўзброеныя людзі. Уладзімір Калач, Надзея Калач, Пётр Марчанка, Юлія Юніцкая, Павал Шмыга, Антон Шніп і Зміцер Шыманскі праходзяць у якасці падазраваных па артыкуле 342 КК – “Групавыя дзеянні, што груба парушаюць грамадскі парадак”: мінулым летам музыкі гралі падчас нядзельных маршаў. Марыя Падаляк, Аляксандр Сінкевіч, Дзмітрый Шыманскі, Яўген Срэценскі, Міхаіл Аракчэеў і Аляксей Палаўчэня былі арыштаваныя на 15 сутак.\nУладзіміра Мацкевіча, філосафа і метадолага, стваральніка сучаснага ўніверсітэта ў Беларусі «Лятучы ўніверсітэт», і Таццяну Вадалажскую, метадолага і сацыёлага, каардынатарку “Лятучага ўніверсітэта”, затрымалі 4 жніўня пасля вобшуку, праведзенага КДБ. Яны знаходзяцца ў СІЗА КДБ. Уладзіміра Мацкевіча падазраюць у арганізацыі ці ўдзеле ў дзеяннях, што парушылі грамадскі парадак.\nНовыя прысуды па “карагоднай справе”: 11 чалавек атрымалі ад 2 да 3 гадоў “хіміі” і “хатняй хіміі”, адзін – Ігар Лаптовіч – 2.5 гады калоніі. 7 з 12 падсудных цалкам не прызналі віну.\nДа Дзмітрыя Дзмітрыева, фатографа “Новага Часу”, 5 жніўня прыйшлі сілавікі, пасля яго арыштавалі на 15 сутак.\nУлады распаўсюджваюць дакумент, у якім сабраныя імёны каля 400 асобаў, што выказаліся супраць фальсіфікацый і гвалту, звольніліся ў знак пратэсту, удзельнічалі ў забастоўцы ці выказвалі сваю нязгоду іншым спосабам, заклікаючы не браць гэтых людзей на працу. Таксама распаўсюджваюцца іх асабістыя звесткі.\nСяргей Верамеюк, музыка, якога ў чэрвені асудзілі на 15 содняў, затрымаўшы за дзень да абароны дыплома, пакінуў Беларусь. На 9 жніўня ў яго была позва ў ваенкамат.\nІгар Банцэр змешчаны ў штрафны ізалятар на 10 сутак нібыта за парушэнне рэжыму.\nСа школьнай праграмы па рускай літаратуры для 11 класаў прыбралі нобелеўскую лаўрэатку Святлану Алексіевіч. Яе імя цяпер не згадваецца ў пераліку «рускамоўнай літаратуры Беларусі». Таксама ў новай праграме адсутнічаюць творы іншага нобелеўскага лаўрэата – Аляксандра Салжаніцына, які пісаў пра ГУЛАГ.\nВіктар Бабарыка, мецэнат культуры Беларусі, бізнэсовец, палітык, палітзняволены, у Наваполацкай калоніі працуе апальшчыкам у пякарні – гэта значыць, ён падкладвае дровы ў печ.\nМарыі Калеснікавай у СІЗА прапаноўвалі выступіць на БТ з інтэрв’ю накшталт таго, якое знялі з Раманам Пратасевічам. Марыя адказала, што пагадзілася б даць інтэрв’ю супрацоўніку АНТ Марату Маркаву пры ўмове, што яна раскажа «шакавальную праўду пра выкраданне, следства і беззаконне ў турме».\nВыдавецтва «Янушкевіч» анансавала выхад перакладу трэцяй кнігі прыгод Гары Потэра – «Гары Потэр і вязень Азкабана».\nВыйшла кніга «Не адчайваемся» Васіля Грыня – чытаючы яе, адкрываеш розныя бакі беларускай душы.\nМалюнак пра сітуацыю з беларускай легкаатлеткай Крысцінай Ціманоўскай, якую беларускі НАК хацеў гвалтоўна выслаць з Токіа ў Беларусь.\nБеларусы вачамі мастачкі vera.bei. Партрэт Віталя Шышова ад ананімнага мастака.\nБеларусы вачамі мастачкі vera.bei\nПартрэт Віталя Шышова ад ананімнага мастака\nВыдавецтва “Янушкевіч” запусціла ў продаж новы наклад кнігі “Сабакі Еўропы” Альгерда Бахарэвіча, якая з 8 красавіка знаходзілася на экспертызе на прадмет наяўнасці ў ёй “прыкмет экстрэмізму”.\nУ новым выпуску YouTube-перадачы «Каля культуры» Мікіта Моніч распавёў пра першых беларускіх музейшчыкаў.\nАнлайн-сустрэча з пісьменнікам і сябрам Беларускага ПЭНа Альгердам Бахарэвічам адбылася 4 жніўня на запрашэнне беларусаў Шатландыі ды Скарынаўскага кніжнага клуба.\nГурт «Гарадскі Вал» прэзентуе трэк, прысвечаны Марыі Калеснікавай, музыкам усіх дваровых канцэртаў і Аляксею Санчуку.\nМаргарыта Ляўчук чытае верш Ганны Златкоўскай пра тугу па дому, куды немагчыма пакуль вярнуцца.\nПрэм’ера песні і кліпа гурта Intelligency “Беларуская малітва”.\nУ Мінску запусцілі праект пра любоў да роднага горада – экскурсіі за «Дзякуй». Кожны тыдзень хлопцы з каманды А-100 праводзяць бясплатныя экскурсіі па самых невідавочных мясцінах горада, распавядаючы пра месцы ды іх гісторыю.\nКанцэрт да дня народзінаў Алеся Пушкіна, мастака.\nФестываль “Тutaka”, які прайшоў 6 і 7 жніўня, – гэта музыка беларускай рэвалюцыі, а таксама спосаб паказаць беларускую культуру і мастацтва ў поўнай разнароднасці.\nМарыя Калеснікава з СІЗА заклікала Лукашэнку спыніць гвалт:\n«Я заклікаю перастаць змагацца з уласным народам, прыслухацца да беларусаў і пачаць новы дыялог. Спыніце гвалт! Спыніце абсурдныя судовыя працэсы! Не разбурайце эканоміку і паспяховыя прадпрыемствы! Выпусціце людзей з турмаў!»\n“Рэальнасць маіх раманаў заўсёды нараджалася з жывога кантакту з людзьмі. Беларусы ж і жывуць так, нібы вязні нейкага страшнага, прыдуманага хворым аўтарам тэксту. Крывая, вусцішная рэчаіснасць, абсурд і злосны смех на кожным кроку.\nЯкой яшчэ мусіць быць літаратура, народжаная тут?”\n“Мая задача – захаваць душу ад распаду і не дазволіць зоне пракрасціся ў мяне. Не стаць часткай выродлівага [турэмнага сьвету], а зрабіць трохі больш цудоўнай прастору вакол сябе”.\nМаксм Знак у інтэрв’ю з-за кратаў:\n“Год таму я шмат працаваў дзеля дабра і на падставе закону. Таму ў мяне чыстае сумленне наконт вартасці маіх дзеянняў. Ці варта шкадаваць, што ты пайшоў у склеп і выявіў пажар, ці лепш ніколі не адчыняць дзверы і жыць у спакойным няведанні? Гэта не лепш, вядома. Я пра гэта не шкадую”.\nУ польскай Galeria Wieża Ciśnień праходзіць выстава “Жыве Беларусь”, прысвечаная актуальным праблемам Беларусі.\nПольскія музыкі запісалі песню памяці Вітольда Ашурка.\nІнтэрв’ю з Вольгай Шпарагай, філосафкай, сяброўкай Беларускага ПЭНа, выйшла ў самай буйной шведскай газеце Dagens Nyheter.\nАнталогія «Адзін год у Беларусі»\nАнталогія «Адзін год у Беларусі» на шведскай мове выходзіць у Швецыі. Яе складаюць тэксты (вершы, эсэ, інтэрв’ю ды лісты, напісаныя падчас пратэстаў) 14 беларускіх аўтараў і аўтарак: Святланы Алексіевіч, Крысціны Бандурынай, Альгерда Бахарэвіча, Ганны Комар, Надзеі Кандрусевіч-Шыдлоўскай, Андрэя Курэйчыка, Уладзіміра Лянкевіча, Віктара Марціновіча, Марыі Мартысевіч, Вальжыны Морт, Дзмітрыя Строцава, Юліі Цімафеевай, Сашы Філіпенкі ды Вольгі Шпарагі.\nЕўрапейская рада перакладчыкаў мастацкай літаратуры (CEATL), Еўрапейская федэрацыя журналістаў (EFJ) і Еўрапейская пісьменніцкая рада (EWC) заклікаюць урады еўрапейскіх краін аказаць падтрымку дэмакратычнаму руху ў Беларусі і забяспечыць неабходную дапамогу творцам.\nІнтэрв’ю з Ганнай Комар і Дзмітрыем Строцавым ў нарвежскай газеце Klassekampen.\nВыстава “Крык сцішаных” адкрылася ў Газе 7 жніўня на знак салідарнасці з беларускімі творцамі, якія супрацьстаяць дыктатуры.\nУ жніўні 8 чалавек, якія так ці інакш уключаныя ў працэс культурнага развіцця нашай краіны, будуць спраўляць свой дзень народзінаў за кратамі.\nГэта Алесь Пушкін, мастак (6 жніўня); Сяргей Ціханоўскі, блогер (18 жніўня); Анатоль Хіневіч, праграміст і бард (19 жніўня); Арцём Такарчук, архітэктар (20 жніўня); Сяргей Волкаў, акцёр (21 жніўня); Мікалай Дзядок, блогер і літаратар, грамадскі актывіст (23 жніўня); Ала Шарко, менеджарка культуры, праграмная дырэктарка Прэс-клуба (24 жніўня) і Ігнат Сідорчык, рэжысёр, акцёр і паэт (25 жніўня).


Паром звяжа Жыткавічы і Тураў праз тыдзень - 15.03.2018, Sputnik Беларусь\nУжо ў лістападзе праз Прыпяць павінны адкрыць рух па абноўленым мосце. 15.03.2018, Sputnik Беларусь\nу беларусі, навіны , грамадства, беларусь, тураў, жыткавічы, прыпяць\n13:59 15.03.2018 (абноўлена: 17:47 15.03.2018)\n© Sputnik / Виктор ТолочкоМост праз Прыпяць у Жыткавічах\nУжо ў лістападзе праз Прыпяць павінны адкрыць рух па абноўленым мосце.\nМІНСК, 15 сак — Sputnik. Паромная пераправа звяжа Жыткавічы і Тураў пасля дваццатага сакавіка, такую заяву ў чацвер на пасяджэнні Савміна зрабіў віцэ-прэм'ер Анатоль Калінін.\nПасля выяўлення расколін у мосце паміж Жыткавічамі і Туравам у снежні мінулага года камунікацыя паміж населенымі пунктамі прыкметна ўскладнена. Зараз на Прыпяці ўзведзены пантон, аднак у крыгаход ён увесь час знаходзіцца пад пагрозай "зрыву".\n"У 20-х чыслах дадаткова ўсталюем паромную пераправу, якая будзе працаваць увесь перыяд да ўстаноўкі моста", — заявіў у чацвер Калінін.\nУрад і прэзідэнт даручылі адкрыць рух па абноўленаму мосце праз Прыпяць ужо ў лістападзе гэтага года. Многія працы вядуцца ўжо сёння — у тым ліку па змяненні рэчышча ракі. Плануюць арганізаваць і дублюючую сістэму пераправы.\nЗ-за руху лёду ў канцы сакавіка будзе разглядацца пытанне аб зняцці пантоннай пераправы — у гэты час для мясцовых жыхароў ужо павінен працаваць паром. Улетку ж абяцаюць захоўваць і пантон, і паром.\nУ выпадку складаных умоў надвор'я, калі немагчымая ні перавозка грамадзян на катэрах, ні праца пантону, шматлікім мясцовым жыхарам даводзіцца або дабірацца з Жыткавіч у Тураў і назад у аб'езд (дарога ў адзін бок займае амаль чатыры гадзіны), або рызыкаваць жыццём і перабягаць аварыйны мост.


Касцёл Апекі Найсвяцейшай Дзевы Марыі (Дайлідкі) — Вікіпедыя\n54°33′39″ пн. ш. 26°06′45″ у. д.HGЯO\nКасцёл Апекі Найсвяцейшай Дзевы Марыі (Дайлідкі)\nКасцёл Апекі Найсвяцейшай Дзевы Марыі\nУ гэтага паняцця ёсць і іншыя значэнні, гл. Касцёл Апекі Найсвяцейшай Дзевы Марыі.\nКасцёл Апекі Найсвяцейшай Дзевы Марыі — драўляны каталіцкі храм у в. Дайлідкі Астравецкага раёна Гродзенскай вобласці.\nПарафія створана ў палове XVIII ст. Сённяшні касцёл пабудаваны на землях паноў Лашкевічаў, ахвярадаўцамі былі Уладзімір і Гэлена Лашкевічы з маёнтку Даўкшышкі, пан Качан з маёнтку Новы Двор, пан Гутаровіч з маёнтку Юзуліна і іншыя. 17 чэрвеня 1927 года парафіяне ўзялі доўгатэрміновую пазыку на 1 960 злотых. Лес для будаўніцтва касцёла быў выдзелены ў Доржы пад Іўем.\nНа будаўніцтва пайшло 15 680 злотых. Храм, які атрымаў тытул Апекі Найсвяцейшай Панны Марыі, 13 кастрычніка 1929 года асвяціў арцыбіскуп Рамуальд Ялбжыкоўскі.\nЗачынены ў 1949 годзе. У 1950 годзе храм прыстасавалі пад збожжавы склад і падсобны цэх калгаса імя Калініна — і ў гэтай якасці ён выкарыстоўваўся да 1988 года. У 1989 годзе святыню вярнулі вернікам і 29 лістапада пасля 40-гадовага перапынку адбылася святая імша. Парафіі аднавілася 9 верасня 1990 года, калі новапрызначаны пробашч касцёла айцец Бернард Радзік з ордэна кармялітаў адправіў першую імшу.\n20 красавіка 1990 года біскуп Тадэвуш Кандрусевіч нанова асвяціў касцёл. На ўрачыстасці прысутнічаў і біскуп Аляксандр Кашкевіч.\n19 лістапада 2002 года дэкрэтам біскупа Аляксандра Кашкевіча парафія стала называцца Дайлідскай і ў яе склад увайшлі Дайлідкі, Даўкшышкі, станцыя Ашмяны з прылеглымі вёскамі. Пробашчам быў прызначаны ксёндз Алег Шпень.\nКасцёл з’яўляецца прыкладам нацыянальнага архітэктурнага мадэрна.\nУ лістападзе 1991 года ў касцёле пабудаваны тры алтары: Апекі Найсвяцейшай Панны Марыі, святой Тэрэсы і святога Юзафа.\n↑ http://news.21.by/culture/2016/03/30/1176279.html Архівавана 7 кастрычніка 2019.\nДайлідкі (Даўкшышкі) — парафія Апекі Найсвяцейшай Панны Марыі на Catholic.by\nУзята з "https://be.wikipedia.org/w/index.php?title=Касцёл_Апекі_Найсвяцейшай_Дзевы_Марыі_(Дайлідкі)&oldid=4051902"\nДайлідкі (Астравецкі раён)\nАпошняе змяненне старонкі адбылося 14:18, 7 лютага 2022.


Як разабрацца ў iнфармацыйным фаст-фудзе, дзе можна знайсцi ўсё, што заўгодна? | zviazda.by\nХатняя старонка » Грамадства » Адукацыя » Як разабрацца ў iнфармацыйным фаст-фудзе, дзе можна знайсцi ўсё, што заўгодна?\nЦi ўсе глядзелi фантастычны блокбастар «Армагедон»? А цi ведаеце вы, што ў NASA гэты фiльм паказваюць... у навучальных мэтах. Выканаўшым заданне лiчыцца той, хто знойдзе ўсе 168 фiзiчных неадпаведнясцяў. Настаўнiца фiзiкi з жодзiнскай гiмназii № 1 Эла ЯКУБОЎСКАЯ таксама часта прапануе сваiм вучням крытычна прааналiзаваць убачанае ў фантастычных фiльмах (i не толькi ў iх) i вынесцi свой вердыкт: цi магчымае ў рэчаiснасцi прыдуманае рэжысёрамi? Цi не iгнаруюцца там законы фiзiкi i якiя? «Як фармiраваць медыяадукаванасць, не нашкодзiўшы прадметнаму зместу урока» — так гучала назва майстар-класа, якi падчас педагагiчнай неканферэнцыi EdCamp Belarus — 2020 педагог правяла для сваiх калег.\n«Глядзеў фiльм i плакаў»\n— У нас апошнiм часам сталi модныя фiзкультхвiлiнкi, хвiлiнкi чыстапiсання, вуснага лiчэння. I медыяадукаванасць ператвараецца ў такую ж хвiлiнку. А я магу вам даказаць, што медыяадукаванасць можна ўкараняць у змест урока, i яна там будзе выглядаць абсалютна арганiчна, — паабяцала Эла Якубоўская на кiрмашы педагагiчных iдэй i выканала сваё абяцанне, не расчараваўшы тых, хто за яе майстар-клас «прагаласаваў нагамi».\n— Медыяадукацыя, уключаная ў школьны курс, нацэлена практычна на той жа вынiк, што i выкладанне многiх прадметаў, — тлумачыць яна. — Ад дзяцей патрабуецца разумець з'явы i падзеi, якiя адбываюцца ў навакольным свеце, мець неабходныя веды, каб растлумачыць iх, i ўмець выкарыстоўваць веды на практыцы. Уменне крытычна аналiзаваць iнфармацыю, якая сустракаецца ў медыякрынiцах, можна адпрацоўваць на звычайных школьных уроках: фiзiкi, хiмii, бiялогii, гiсторыi, замежных моў... I калi медыйныя крынiцы iнфармацыi будуць iнтэграваныя ў ваш урок, вучнi змогуць разам з прадметнымi кампетэнцыямi набываць i медыйныя.\nДля прыкладу, фiзiчныя памылкi сустракаюцца ў мастацкай, навукова-фантастычнай i вучэбнай лiтаратуры, шмат iх у кiнафiльмах. Узяць тую ж «Гравiтацыю» цi «Iнтэрстэлар». Ёсць жарт на гэту тэму: «Глядзеў фiльм i плакаў. — А чаму плакаў? — Таму што фiзiк!»\nАдзiн з вiдаў медыяадукаванасцi — вiдэаадукаванасць. Усе мы памятаем, як герой кiнастужкi «Iндыяна Джонс i Каралеўства хрустальнага чэрапа» хаваўся ад ядзернага выбуху ў халадзiльнiку. Але цi могуць нават самыя тоўстыя сценкi гэтага бытавога прыбора выратаваць чалавека ад гама-выпрамянення? А ў фiльме «Пiк Дантэ» кiслата здольная раз'есцi металiчны корпус лодкi, але не раз'ядае арганiку: рыбу, руку героя, ногi i штаны. Дарэчы, калi кiслотны раствор насычаны гэтак, што праядае грабны вiнт, можна меркаваць, што героi проста задыхнулiся б ад пароў гэтай кiслаты яшчэ задоўга да прыбыцця на бераг.\n— Трэба мець на ўвазе, што сучасныя дзецi — гэта пакаленне вiзуалаў, яны лепш успрымаюць вобразы, малюнкi, дыяграмы, графiчныя выявы, чым словы. Але трэба навучыць iх крытычна ўспрымаць убачанае, — падкрэслiвае педагог. — Напрыклад, пэўны час таму вiрусную папулярнасць у iнтэрнэце набыў ролiк, у якiм вiдэаблогер падпалiў плiтку шакаладу адной вядомай гандлёвай маркi: тая загарэлася, а ён зрабiў выснову пра шкоднасць гэтага прадукту. Маўляў, калi шакалад не плавiцца, а гарыць, значыць, там няма нiчога карыснага, адна «хiмiя» i яго нельга ўжываць у ежу. У блогера знайшлiся шматлiкiя паслядоўнiкi, якiя пачалi аналагiчным чынам выпрабоўваць прадукцыю iншых вытворцаў. I, уявiце сабе, шакалад гарэў!!! Якi ж быў выбух эмоцый! «Што нам прадаюць? Толькi што падпалiла плiтку «Бабаеўскага», цукерку «Белачка» i плiтку дарагога шакаладу, прывезенага з Iталii. Не гараць, проста плавяцца. А «Кiндэр» гарыць адкрытым полымем», — пiсалi абураныя людзi. Насамрэч, ненармальна, калi шакалад не гарыць, але для гэтага трэба ведаць элементарныя асновы хiмii i працэсу гарэння. Прадукт павiнен гарэць, калi ён утрымлiвае шмат вугляводаў, шмат тлушчаў i не ўтрымлiвае вады.\nЗ воблацi фантастыкi?\nВывучаючы тэму «Сiла, якая выштурхоўвае. Плаванне цел. Паветраплаванне», можна прапанаваць дзецям паглядзець дома мультфiльм «Уверх». Па сюжэце галоўны герой прывязаў да свайго дома мноства паветраных шарыкаў i паляцеў у падарожжа. На ўроку разам шукаем адказ на пытанне: убачанае — фантастыка цi ўсё ж такi магчыма ўзняць дом на паветраных шарах? Для гэтага трэба зрабiць адпаведныя разлiкi: знайсцi пад'ёмную сiлу, створаную адным шарам, напоўненым гелiем, а пасля разлiчыць максiмальную масу дома з пасажырамi, пры якой будынак можа ўзляцець.\n— Для вучняў аказваецца адкрыццём, што гэта сiтуацыя магчымая, — падкрэслiвае Эла Якубоўская. — Прычым яны самi прыходзяць да такой высновы. Толькi потым я расказваю iм, што ў сакавiку 2011 года дом быў падняты ў паветра пры дапамозе паветраных шароў. Такi эксперымент прайшоў пад кiраўнiцтвам каманды вучоных i iнжынераў, пры падтрымцы тэлеканала National Geographic. Для таго каб падняць будынак у паветра, спатрэбiлася 300 шароў вышынёй 90 метраў. Дом быў пабудаваны з больш лёгкiх матэрыялаў, i падчас палёту ў iм знаходзiлiся два чалавекi, якiя накiроўвалi яго ў патрэбны бок. Такое падарожжа доўжылася каля гадзiны, пасля чаго будынак паспяхова прызямлiўся ў запланаваным месцы. Для прадзюсара гэтага праекта было важна паказаць людзям: многае з таго, што здаецца немагчымым, насамрэч рэальнае. Але калi я прапаноўваю адказаць на гэта пытанне дарослым, то абсалютная большасць думае, што лятаючы дом на паветраных шарах — нешта з вобласцi фантастыкi…\nВiдэафрагменты, якiя прапануюцца на ўроку, папярэджвае настаўнiца, не павiнны доўжыцца больш за 5—7 хвiлiн. Iх можна выкарыстоўваць, напрыклад, у якасцi ключавога пытання (своесаблiвага кручка), на якое трэба будзе знайсцi адказ да канца ўрока. Сюжэт павiнен не толькi iлюстраваць тэму, але i «чапляць» увагу вучняў.\nНе менш цiкавая дзецям i работа з лайфхакамi. Lifehack складаецца з англiйских слоў «life» i «hack». Першае азначае «жыццё», другое — «узлом». Iншымi словамi, лайфхак перакладаецца як «узлом жыцця». Гэта арыгiнальны, нестандартны погляд на праблему, якi можа сэканомiць час, грошы i вашы намаганнi. Яго галоўны плюс — у прастаце выкарыстання\n— Прывяду прыклад, — кажа Эла Якубоўская. — Аўтары аднаго з лайфхакаў прапануюць адкрыць шчыльна закручаны слоiк пры дапамозе скотча. Можна паспрабаваць зрабiць так самому i раскласцi па палiчках усе фiзiчныя працэсы, якiя дзейнiчаюць. Вельмi папулярны лайфхак з выкарыстаннем кока-колы, якая раз'ядае налёт на ўнiтазе або ракавiне i выдаляе iржу. Але гэтаксама ўздзейнiчаюць i любыя кiслыя вадкасцi: газiраваны напiтак, сок цi раствор лiмоннай кiслаты. Аднак выкарыстоўваць iх для мыцця занадта дорага, танней мыць растворам воцатнай цi салянай кiслаты. Гэтым лайфхакам можна скарыстацца на ўроках хiмii пры вучэннi кiслот.\nУвогуле можна даць дзецям дамашняе заданне — знайсцi ў iнтэрнэце лайфхак на пэўную тэму. Яны робяць гэта з вялiкiм задавальненнем. Але трэба не проста знайсцi, але i праверыць праўдзiвасць рэсурсу, з якога была ўзятая iнфармацыя (гэтаму мы таксама вучымся). Затым неабходна пракансультавацца з настаўнiкам або бацькамi, цi бяспечна праводзiць эксперымент. Паверце, гэта вельмi важна, бо ў сецiве чаго толькi не знойдзеш... Затым вучнi ставяць эксперымент, здымаюць яго на вiдэа або робяць фатаграфii. Рыхтуюць прамову перад аднакласнiкамi i тлумачаць, на падставе якiх фiзiчных, хiмiчных, бiялагiчных з'яў i законаў лайфхак працуе, робяць выснову аб яго мэтазгоднасцi.\nФота з гiсторыяй\n— На сваiх уроках для фармiравання вiзуальнай адукаванасцi я часта выкарыстоўваю фотаздымкi без подпiсаў, — расказвае настаўнiца. — На малюнку цi фотаздымку можа быць зафiксаваны гiстарычны факт, але можа быць i памылка. Напрыклад, добра падыходзiць для ўрока фiзiкi рэдкi гiстарычны кадр «Крушэнне дырыжабля «Гiндэнбург». Клас разбiраецца ў тым, для чаго прызначана такая канструкцыя, на якiм законе фiзiкi заснаваны прынцып яе работы? Сённяшнiя вучнi слаба ўяўляюць, што такое дырыжабль. Некаторыя прыгадваюць, што бачылi iх на фотаздымках ваенных часоў. Блытаюць з аэрастатамi, якiя выкарыстоўвалiся для абароны гарадоў ад бамбардзiровак. Разбiраемся, што прынцып дзейнасцi дырыжабля заснаваны на законе Архiмеда. Вучнi даведваюцца яшчэ i гiстарычныя факты пра тое, якая падзея адлюстравана на здымку i чаму яна ўвайшла ў гiсторыю. Так склалася, што самая знакамiтая катастрофа паветранага плавання засталася не толькi ў памяцi сведак, але i на рэдкiм, каштоўным сёння фотаздымку. Крушэнне адбылося 6 мая 1937 года ў штаце Нью-Джэрсi. Дырыжабль раптоўна ўспыхнуў, рухнуў i згарэў лiтаральна за 34 секунды. У вынiку трагедыi загiнулi 36 чалавек, пасля чаго для перавозкi людзей перасталi выкарыстоўваць такi вiд паветранага транспарту. Такiм чынам з фотаздымка можна «выцягнуць» максiмум iнфармацыi, якая датычыцца як непасрэдна фiзiкi, так i агульнага развiцця.\nКвантавая медыцына i чырвонае святло\nВельмi карысная для фармiравання крытычнага мыслення i работа з рэкламай. Дзецi, як правiла, цытуюць яе даслоўна, але абсалютна механiчна. Дзякуючы частаму паўтарэнню змест рэкламы перастае ўспрымацца крытычна.\n— Для прыкладу, у нас вельмi любяць рэкламаваць розныя цудадзейныя прыстасаваннi, — заўважае педагог. — Пасыл зразумелы — калi ў цябе няма часу, каб хадзiць па ўрачах, ты купiў такi цуда-прыбор, i будзе табе шчасце. Разбiраемся разам з вучнямi: хто прасоўвае гэту рэкламу i з якой мэтай? Цi выклiкае давер «эксперт»? Чым можна пацвердзiць правiльнасць назвы «апарат квантавай тэрапii»? Што могуць азначаць тэрмiны, якiмi аперыруюць рэкламадаўцы: «квантавая медыцына», «палiфактарнае ўздзеянне», «бактэрыцыднае сiняе святло», «экалагiчна бяспечныя выпрамяненнi»? Як чырвонае святло можа спраўляцца з хранiчнымi захворваннямi? Цi можа сiняе святло аказваць заспакаяльнае i абязбольвальнае ўздзеянне? А вось яшчэ адзiн унiкальны прыбор, якi рэкламуецца, — «для ачысткi азонам прадуктаў, вады i паветра ад гармонаў росту, антыбiётыкаў, пестыцыдаў, гербiцыдаў, таксiнаў i дыяксiнаў». Нi больш, нi менш. Што трэба ведаць, каб не «павесцiся» на такую рэкламу? Выкрываць псеўданавуку цiкава, а паралельна мы выкрываем яшчэ i сродкi манiпуляцыi.\nМногiя дзяўчаты-падлеткi традыцыйна худзеюць, адмаўляюцца ад карысных прадуктаў, але пры гэтым працягваюць спажываць салодкiя газiраваныя напiткi. Прапануйце iм знайсцi на этыкетцы звесткi пра наяўнасць у гэтых прадуктах цукроў i iншых падсаладжальнiкаў. Пры аналiзе варта звяртаць увагу на парадак, у якiм падсаладжальнiкi пералiчаныя ў складзе прадукту: звычайна iх прыводзяць у парадку змяншэння ўтрымання. Якiх падсаладжальнiкаў утрымлiваецца больш: натуральных цi сiнтэтычных? Можна параўнаць газiраваныя напiткi па каларыйнасцi i магчымай небяспецы ў выпадку iх празмернага спажывання.\nНадпiс на алеi «без халестэрыну» бачылi ўсе? Але халестэрын — рэчыва, якое ўтрымлiваецца толькi ў прадуктах жывёльнага паходжання. Нi раслiны, нi прадукты iх перапрацоўкi апрыёры не могуць яго ўтрымлiваць. Таму пiсаць на ўпакоўках алею «без халестэрыну» тое ж самае, што пiсаць на бутэльцы мiнералкi «без спiрту». Гэта толькi маркетынгавы прыём,\nразлiчаны на недасведчанага спажыўца, якi спрабуе такiм чынам клапацiцца пра сваё здароўе. Такая ж бязглуздзiца — пiсаць на бутэльцы з пiтной вадой, што яна ўзбагачаная кiслародам.\nДарэчы, падчас мiжнароднага даследавання РISА-2018, у якiм упершыню прыняла ўдзел i наша краiна, правяралася як чытацкая, так i медыяадукаванасць. Сярод чытацкiх уменняў на першым месцы стаiць уменне знайсцi iнфармацыю, крытычна яе ацанiць i — самае важнае — скласцi сваё меркаванне. На жаль, але толькi каля чатырох працэнтаў беларускiх падлеткаў маюць высокiя паказчыкi ў чытаннi — гэта значыць, што яны дасягнулi пятага i шостага ўзроўняў у тэсце па чытацкай адукаванасцi РISА. На гэтых узроўнях вучнi могуць засвойваць вялiкiя тэксты, аперыраваць абстрактнымi паняццямi, знаходзiць парушэннi ў логiцы, адрознiваць факты ад здагадак, iдэнтыфiкаваць крынiцы iнфармацыi. Таму ў нашых настаўнiкаў — шырокае поле для дзейнасцi...\nработа з рэкламай


Заламалі рукі, не прымалі перадачу. У Менску затрымалі дырэктара рэкламнага агенцтва\nАляксандр Васілевіч пайшоў падаваць хадайніцтва ў будынак КДБ. Там яго затрымалі, адвезлі ў РАУС, але так і не выпусцілі, паведамляе The Village.\nДырэктар рэкламнага агенцтва Vondel, Hepta, а таксама «Галерэі Ў» Аляксандр Васілевіч 28 ліпеня разам з яшчэ 50 асобамі адправіўся ў будынак КДБ, каб падаць хадайніцтва аб змяненні меры стрымання для Віктара Бабарыка. Аднак падаць заявы не ўдалося: шмат каго затрымалі ўнутры будынку, пасадзілі ў аўтазакі і развезлі па РАУСах.\nАляксандр Васілевіч. Фота: facebook.com\nЯк піша The Village, галоўная рэдактарка выдання Яўгенія Сугак разам з Аляксандрам Васілевічам каля 18 гадзінаў зайшлі ў будынак КДБ. На ўваходзе іх запыталі, навошта яны прыйшлі. Калі пачулі аб хадайніцтве, то іх запрасілі ў кабінет, там затрымалі і на аўтазаку адвезлі ў Фрунзенскі РАУС. Яўгенію праз некалькі гадзінаў выпусцілі, а вось Аляксандра – не. Яна прыгадвае, што мужчыне брутальна заламалі рукі.\nЯгоная жонка Надзея Зелянкова распавяла, што ўчора ёй казалі, што Васілевіч знаходзіцца ў ЦІП на Акрэсціна. Увечары Надзея прачакала пад брамаю 40 хвілінаў, аднак нічога пра лёс мужа ёй не сказалі.\nКалі яна на наступны дзень а 9 раніцы туды прыехала, жанчыне пацвердзілі, што муж знаходзіцца там, аднак перадачу браць адмовіліся. Толькі а 16:30 Надзея даведалася, што Аляксандр на Акрэсціна. Заўтра, 30 ліпеня, яго чакае суд. Час і месца – невядома.\n28 ліпеня ў будынку КДБ затрымалі больш за 50 чалавек. Сярод іх былі і журналісты «Белсату». Большасць выпусцілі праз пару гадзінаў нават без складання пратаколаў. Аднак некаторых пакінулі ў РАУСе на ноч.\nТэгі: выбары-2020 затрыманні КДБ штаб Бабарыкі


У Вільні прайшоў круглы стол у справе тэле- і радыёвяшчаньня на Беларусь\n23 верасень 2006, 18:30\nВалер Каліноўскі, Вільня Сёньня ў Вільні генэральны дырэктарат Рады Эўропы і нацыянальны камітэт дэмакратычных сілаў аб’яднанай апазыцыі праводзяць круглы стол у справе эфэктыўнасьці і пэрспэктываў замежнага вяшчаньня на Беларусь.\nДыскусія прадстаўнікоў беларускай грамадзкасьці, а таксама арганізацый, якія ўжо вяшчаюць на Беларусь, з Польшчы, Літвы і Нямеччыны,засяродзілася на пашырэньні тэле- і радыёперадач.\nУ Польшчы цяпер распрацоўваецца плян стварэньня ў наступным годзе спадарожнікавага тэлеканалу, які б вяшчаў на Беларусь. У Літве гатовыя пашырыць магутнасьць радыёперадатчыка, які перадае радыёсыгнал на беларускую аўдыторыю.\nАгульнае меркаваньне ўдзельнікаў сустрэчы палягала ў тым, што дзеля эфэктыўнасьці гэтай справы варта не распыляць сродкі, а сканцэнтравацца на нейкім буйным эўрапейскім праекце. Прадстаўнік радыё “Балтыйскія хвалі” Рымантас Плейкіс заклікаў зьвярнуцца да Эўракамісіі з прапановай збудаваць у Літве больш магутны перадатчык, які б у 6-8 разоў палепшыў сыгнал радыёперадач на сярэдніх хвалях на Беларусь. Прадстаўнік “Нямецкай хвалі” Віктар Агаеў прапанаваў распрацаваць супольную прапанову для ўсіх замежных вяшчальнікаў далучыцца да агульнага беларускага праекту.\nАб неабходнасьці рыхтаваць кадры для пэрспэктыўных мэдыя-праектаў гаварыў віцэ-старшыня Беларускай асацыяцыі журналістаў Эдуард Мельнікаў. Ён жа выказаў перакананьне, што новы канал спадарожнікавага тэлебачаньня будзе стварацца самімі беларусамі, на беларускім матэрыяле і на прынцыпах грамадзкага тэлебачаньня. Расейскі журналіст Павал Шарамет заклікаў пры вырашэньні гэтых праблемаў ня скідваць з рахункаў і Расею.\nТэлеканал спадарожнікавага тэлебачаньня па-беларуску разглядаецца цяпер як пэрспэктыўны праект. Колькасьць беларусаў, якія маюць так званыя “талеркі”, за апошнія тры гады вырасла ў пяць разоў, і цяпер сягае 5 адсоткаў насельніцтва. Такія лічбы прывёў сацыёляг Андрэй Вардамацкі. Паводле ягоных словаў, беларусы прагнуць альтэрнатыўнай інфармацыі, хаця і ня ўсе гатовыя для гэтага прыкладваць намаганьні.\nАрганізатары віленскай сустрэчы прапанавалі сфармаваць пры нацыянальным камітэце аб’яднаных дэмакратычных сілаў каардынацыйную раду ў справе незалежнага тэле- і радыёвяшчаньня на Беларусь.


2019.01.21 — Каляда на дуб — да наступнага года / Газета "Новы Час" (novychas.by) - Матэрыял з прэсы - ЭТНАЎСЁ - медыятэка па этнаграфіі Беларусі. Уся беларуская этнаграфія на адным сайце!\n2019.01.21 — Каляда на дуб — да наступнага года / Газета "Новы Час" (novychas.by)\nКаляда на дуб - да наступнага года\nв. Ворліна [Ворліны], Клічаўскі раён (Бацевичский c/c), Магілёўская вобласць, Беларусь\nв. Дулебня [Дулебна], Клічаўскі раён (Несятский c/c), Магілёўская вобласць, Беларусь\nаг. Коўбча, Клічаўскі раён (Колбчанский c/c), Магілёўская вобласць, Беларусь\nв. Закуцце, Клічаўскі раён (Колбчанский c/c), Магілёўская вобласць, Беларусь\nв. Закуцкі Дварок, Клічаўскі раён (Колбчанский c/c), Магілёўская вобласць, Беларусь\nв. Старое Курганне, Клічаўскі раён (Несятский c/c), Магілёўская вобласць, Беларусь\nв. Даўжанка, Клічаўскі раён (Долговский c/c), Магілёўская вобласць, Беларусь\nп. Патока [Патокі], Клічаўскі раён (Потокский c/c), Магілёўская вобласць, Беларусь\nв. Ваевічы, Клічаўскі раён (Потокский c/c), Магілёўская вобласць, Беларусь\nв. Драні, Клічаўскі раён (Гончанский c/c), Магілёўская вобласць, Беларусь\nв. Брусы, Клічаўскі раён (Долговский c/c), Магілёўская вобласць, Беларусь\nв. Новыя Набаркі, Клічаўскі раён (Колбчанский c/c), Магілёўская вобласць, Беларусь\nв. Доўгае, Клічаўскі раён (Долговский c/c), Магілёўская вобласць, Беларусь\nв. Замікітка, Клічаўскі раён (Потокский c/c), Магілёўская вобласць, Беларусь\nв. Пярэкаль, Клічаўскі раён (Несятский c/c), Магілёўская вобласць, Беларусь\nв. Гонча [Ганча], Клічаўскі раён (Гончанский c/c), Магілёўская вобласць, Беларусь\nв. Суша, Клічаўскі раён (Потокский c/c), Магілёўская вобласць, Беларусь\nв. Церахаў Бор [Церамша], Клічаўскі раён (Долговский c/c), Магілёўская вобласць, Беларусь\nв. Мацевічы, Бярэзінскі раён (Капланецкий c/c), Мінская вобласць, Беларусь\nв. Кавяза, Клічаўскі раён (Потокский c/c), Магілёўская вобласць, Беларусь\nв. Каменны Барок [Камянборак], Бярэзінскі раён (Капланецкий c/c), Мінская вобласць, Беларусь\nв. Бярдовічы, Слонімскі раён (Сеньковщинский c/c), Гродзенская вобласць, Беларусь\nГэта кэшаваныя старонка. Апошняя сінхранізацыя з базай - 21.03.2020 18:41:48


Выстаўкі 2008–2010 гг.\nГалоўнаяПаслугiСацыякультурныя паслугіМузей кнігіАрхіў выставакВыстаўкі 2008–2010 гг.\nВыстаўка была прымеркавана да 400-годдзя дня памяці князя К.К. Астрожскага (1524–1608), культурнага і палітычнага дзеяча Вялікага княства Літоўскага, і 430-годдзя заснавання Астрожскай друкарні. Дэманстраваліся выданні, прысвечаныя гісторыі роду князёў Астрожскіх, а таксама выданні Астрожскай друкарні.\nВыстаўка знаёміла з унікальным рукапісным помнікам XVI ст., адной з нацыянальных праваслаўных святынь Беларусі – Слуцкім Евангеллем.\nЮбілейная выстаўка была прысвечана 100-годдзю з дня нараджэння легендарнага беларускага бібліёграфа і літаратуразнаўцы Ніны Барысаўны Ватацы.\nНа выстаўцы экспанаваліся арыгінальныя, факсімільныя і рэпрынтныя выданні найбольш вядомых кірылічных друкаваных азбук, буквароў, кніг для пачатковага навучання чытанню і грамаце канца ХVI – 1-й пал. ХХ ст.\nВыстаўка прадстаўляе сапраўдныя шэдэўры рукапіснай і старадрукаванай праваслаўнай кнігі з фондаў Нацыянальнай бібліятэкі Беларусі: ад помнікаў XVI–XVIІ стст. да сучасных выданняў кніг Свяшчэннага Пісання. Сярод самых каштоўных экспанатаў – арыгіналы кніг Пражскай Бібліі Францыска Скарыны, Евангелле Пятра Мсціслаўца (1575 г.), першае выданне віленскай друкарні братоў Мамонічаў, Астрожская Біблія (1581 г.), надрукаваная Іванам Фёдаравым.\n“И начали печатать впервые эту святую книгу...”\nВыстаўка прымеркавана да 445-годдзя з дня выдання Апостала вядомымі майстрамі друкарскай справы Іванам Фёдоравым і Пятром Мсціслаўцам. У экспазіцыі прадстаўлены кніжныя помнікі, якія даюць ўяўленне пра тэхнічнае і мастацкае выкананне Апостала 1564 года, а таксама пра эпоху, у якую стваралася кніга.\nВыстаўка прысвечана 120-годдзю з часу першай публікацыі славутага помніка беларускай літаратуры ХІХ ст. – паэмы «Тарас на Парнасе».\nВыстаўка была прымеркавана да 65-годдзя вызвалення Беларусі ад нямецка-фашысцкіх захопнікаў. Былі прадстаўлены дакументы з фондаў Нацыянальнай бібліятэкі Беларусі і Беларускага дзяржаўнага музея гісторыі Вялікай Айчыннай вайны.\nНа выстаўцы экспанаваліся кнігі XVII–XX стст. для дзяцей. Цікавымі для наведвальнікаў былі мініяцюрныя выданні дзіцячага зместу і выданні для дзяцей, арыгінальныя па сваім мастацкім і тэхнічным рашэнні.\nВыстаўка прадставіла мініяцюрныя выданні з калекцый Музея мініяцюрнай кнігі (Азербайджанская Рэспубліка) і Нацыянальнай бібліятэкі Беларусі.\nНа выстаўцы былі прадстаўлены старадрукі, выдадзеныя ў Італіі ў другой палове XV – XVI ст.\nНа выстаўцы дэманстраваліся богаслужбовыя кнігі ХVІІ–ХVІІІ стст. з гравюрамі на тэму Нараджэння Хрыста: беларускія выданні Магілёўскай і Куцеінскай друкарняў, кнігі, выдадзеныя ў Маскоўскім друкарскім двары, а таксама ўкраінскія выданні.\nНа выстаўцы экспанаваліся кнігі С. Полацкага XVII–XX стст.\nНа выстаўцы, прысвечанай 150-годдзю з дня нараджэння знакамітага пісьменніка, экспанаваліся яго прыжыццёвыя выданні.\nВыстаўка знаёміла з унікальнай калекцыяй выданняў з аўтографамі знакамітых прадстаўнікоў французскай культуры, літаратуры і мастацтва, палітычных і грамадскіх дзеячаў ХІХ – першай трэці ХХ ст. з фондаў Нацыянальнай бібліятэкі Беларусі.\nНа велікоднай выстаўцы былі прадстаўлены найбольш цікавыя экзэмпляры, якія захоўваюцца ў калекцыі рукапісаў і старадрукаў Нацыянальнай бібліятэкі Беларусі: кнігі з гравюрамі, літургіямі, пропаведзямі, прысвечаныя Уваскрэсенню Ісуса Хрыста.\nУ музеі кнігі Нацыянальнай бібліятэкі Беларусі адбылася "Выстаўка адной кнігі", прымеркаваная да Міжнароднага дня музеяў.\nНа выстаўцы былі прадстаўлены гродзенскія выданні "Катэхізіса" 1783 і 1787 гг., надрукаваныя стараверамі ў Каралеўскай тыпаграфіі.\nВыстаўка была прымеркавана да юбілейных дат усходнеславянскіх першадрукароў – 520-годдзя з дня нараджэння Францыска Скарыны і 500-годдзя з дня нараджэння Івана Фёдарава.\nНа выстаўцы былі прадстаўлены экспанаты прыватнага Музея мініяцюрнай кнігі.


12 студзень 2019, 11:02\nАб тым, што ў Менску неўзабаве зьявіцца крыты лыжны манэж, паведамляе партал tut.by. Па інфармацыі партала, яго пабудуюць паміж новым будынкам Вярхоўнага суда і Сьвіслаччу. Пастаянная тэмпэратура ўнутры манэжу будзе складаць −4 градусы. Гэта дазволіць ахвотным катацца на лыжах нават летам.\nПрацягласьць лыжнай трасы ўнутры манэжу складзе каля аднаго кіляметру з перападам вышыняў у 4-5 мэтраў. У Нацыянальным алімпійскім камітэце ўжо пацьвердзілі праўдзівасьці інфармацыі аб будучым будаўніцтве.\nПачатак будаўніцтва адкрытага лыжнага манэжу заплянаваны на чэрвень 2019 году. Завяршэньне на вясну 2020. Пакуль невядома, хто прафінансуе праект. Па інфармацыі tut. by, манэж пабудуюць за кошт сродкаў прыватнага інвэстара ў якасьці сацыяльнай нагрузкі.


Ураджай-2021: актуальнае інтэрв’ю з начальнікам райсельгасхарчу\nГлавная→Новости→Новости→Ураджай-2021: актуальнае інтэрв’ю з начальнікам райсельгасхарчу\nУраджай-2021: актуальнае інтэрв’ю з начальнікам райсельгасхарчу\n10:00 / 20.08.2021\nУборка збожжавых і зернебабовых на Астравеччыне блізіцца да фінішнай прамой. На палях з большага засталіся культуры позняга выспявання – кукуруза, грачыха, проса... Калі перафразіраваць вядомае народнае выслоўе, то лейтматывам сёлетняй уборкі для хлебаробаў сталі словы: хоць памірай, а збожжа ўбірай...\nЯк з гэтай задачай справіліся аграрыі, ці парадаваў ураджай, якія праблемы ўзнікалі падчас жніва, – пра гэта і іншае распытаў наш карэспандэнт у першага намесніка старшыні райвыканкама – начальніка ўпраўлення сельскай гаспадаркі і харчавання Івана Карнілы.\n– Як вы ў цэлым ацэньваеце сёлетнюю ўборачную кампанію? І якія адзнакі па 5-цібальнай сістэме паставіце кожнай з гаспадарак і чаму?\n– Прыемна падводзіць нават папярэднія вынікі, калі ўраджай атрыманы добры, ёсць чаму парадавацца і пахваліцца. Валавы намалот збожжа ў гэтым годзе складае амаль 40 тысяч тон – да параўнання, летась ён быў 60 тысяч тон. Для нашага раёна, як і ў цэлым для Гродзеншчыны, сёлетняе жніво – адно з самых складаных за апошнія гады.\nБезумоўна, адным з галоўных фактараў недабору ўраджаю стала непрадказальнае надвор’е: халодная вясна – калі расліна найбольш актыўна развіваецца, засуха – калі наліваецца колас, дажджы – калі збожжа яе мага хутчэй трэба абмалаціць – усё гэта негатыўна паўплывала і на ўраджай, і на тэмпы ўборкі.\nУ апошнія некалькі дзён мы адставалі ад сярэднеабласнога ўзроўню па тэмпах уборкі, на сёння (17 жніўня. – Заўвага А.Г.) нават крыху апераджаем: на Гродзеншчыне ўбрана 78% збожжавых і зернебабовых, на Астравеччыне ўжо 80%. У разрэзе гаспадарак сітуацыя з уборкай адрозніваецца: лідары жніва – КСУП «Гудагай» і «Гервяты», дзе на раніцу гэтага панядзелка было абмалочана 93% і 94% адпаведна, – пры тым што ў гэтых гаспадарак найбольшыя жніўныя плошчы ў раёне. У аўтсайдарах прапісаліся КСУП «Міхалішкі» і «Варняны», дзе на гэтую дату зжаты толькі 58% і 69% адпаведна. Нягледзячы на такія тэмпы, хлебаробы працуюць без перабольшвання ад світання да змяркання. Падчас сёлетняй уборкі больш цесна, чым летась, стасуюся з механізатарамі – нізкі паклон ім і шчырая падзяка. Большасць хлебаробаў прыкладваюць максімум намаганняў, ведаў, сіл, каб з мінімальнымі затратамі прыбраць з поля ўраджай.\nКСУП «Гудагай» і «Гервяты» пастаўлю «выдатна», РУП «Астравецкі саўгас «Падольскі» напрацаваў на «добра», а КСУП «Міхалішкі» і «Варняны» – няхай будзе на «здавальняюча». Адзнакі ўмоўныя. Паўтаруся, я бачу намаганні людзей на жніве – і гэта дарагога каштуе. Нават у тых жа «Варнянах» пры іх незайздросным эканамічным становішчы шмат чаго робіцца, дзякуючы ў першую чаргу механізатарам.\n– Як вы думаеце, колькі аб’ектыўных і суб’ектыўных прычын у гэтым? Пра надвор’е вы ўжо казалі…\n– На маю думку, матэрыяльна-тэхнічная база тых жа «Варнян» і «Міхалішак» не дазваляе ўтрымліваюць добрыя тэмпы ўборкі. Плануем, што пасля завяршэння жніва ў дзвюх перадавых гаспадарках раёна, іх камбайнеры дапамогуць абмалочваць нівы варнянскім і міхалішкаўскім калегам. Першым – камбайнеры з КСУП «Гудагай», другім – з КСУП «Гервяты». РУП «Астравецкі саўгас «Падольскі» павінен справіцца ўласнымі сіламі: на 17 жніўня ў гэтай гаспадарцы абмалочана 76% збожжавага кліна.\nНапэўна, варта адзначыць і такі немалаважны фактар, як недахоп механізатараў, асабліва гэта характэрна для КСУП «Варняны» і «Міхалішкі».\n– Кажуць, убірай, але і пра будучы ўраджай дбай. Іван Мар’янавіч, ці будуць прынцыповыя змяненні ў структуры пасяўных плошчаў наступнага года?\n– Цягам апошніх гадоў, у тым ліку гэтага, склалася тэндэнцыя: азімыя значна лепш родзяць за яравыя –апошнія сёлета вельмі нас падвялі. Для параўнання: яравая пшаніца дае на круг 28 цэнтнераў, азімая – крыху больш за 34. Як і летась, сёлета будзем рабіць упор на павелічэнне плошчаў азімых культур: з восені іх будзе пасеяна на 540 гектараў больш, чым у мінулым годзе, – збожжавы клін азімых складзе амаль 11 тысяч гектараў. Найбольш з іх пасеюць найлепш тэхнічна аснашчаныя гаспадаркі – гэта КСУП «Гудагай» і «Гервяты».\nДарэчы сказаць, пад сяўбу азімых у раёне актыўна рыхтуецца глеба – заворана амаль трэць плошчаў, у тым ліку больш за 80% пад рапс. Праўда, аб’ёмы работ у разрэзе гаспадарак выглядаюць па-рознаму: добрыя тэмпы на ворыве дэманструе КСУП «Гервяты». Па традыцыі апошніх гадоў, каб дапамагчы тым гаспадаркам, у якіх не хапае ўласных сіл на падрыхтоўку глебы ў патрэбных аб’ёмах пад азімую сяўбу, і вызначыць перадавых механізатараў, у раёне пройдзе конкурс прафесійнага майстэрства «Лепшы араты».\n– Што асабіста вас парадавала і засмуціла на жніве?\n– Ураджай мог быць і лепшым. А парадавалі людзі – іх адказнае стаўленне да работы. Але, як кажуць, не жнівом адзіным… Лічу, што добра сёлета раённыя аграрыі спрацавалі на корманарыхтоўцы: усе гаспадаркі раёна цалкам пад патрэбу, а то і больш, назапасілі на зіму сянаж. Павінен быць нядрэнным і ўраджай кукурузы… Гэта дае надзею, што зімне-стойлавы перыяд ўтрымання жывёлы пройдзе паспяхова.\n– Іван Мар’янавіч, дзякуй за гутарку!


Татьяна Дюшко стала лауреатом премии им. Героя Советского Союза Зинаиды Туснолобовой-Марченко — Новости в Поставах\n16.10.2020 postawy188Комментариев нет\nУмее паспяваць усюды\n14 кастрычніка ў аблвыканкаме адбыўся ўрачысты прыём з нагоды Дня маці. На ім Ганаровы дыплом лаўрэата прэміі імя Героя Савецкага Саюза Зінаіды Тусналобавай-Марчанкі, букет і падарункі з рук намесніка старшыні аблвыканкама Уладзіміра Пеніна атрымала і наша зямлячка Таццяна Дзюшко.\nПрэмія зацверджана рашэннем Віцебскага аблвыканкама ў 2003 годзе. За гэты час яе ўладальніцамі сталі 522 жанчыны, якія з’яўляюцца ўзорам у духоўна-маральным выхаванні дзяцей, падтрымліваюць гарманічныя адносіны ў сем’ях, актыўныя ў грамадскім жыцці. Таццяна Дзюшко жыве ў Ляхаўшчыне, загадвае мясцовым фельчарска-акушэрскім пунктам. Яна мае глыбокія тэарэтычныя веды і практычныя навыкі, лічыцца кваліфікаваным спецыялістам. Фельчара паважаюць вяскоўцы, любяць пацыенты. Таццяна карыстаецца заслужаным аўтарытэтам у калег, яе прафесіяналізм цэніць адміністрацыя цэнтральнай райбальніцы.\nЗ 2003 года прэмію імя Героя Савецкага Саюза Зінаіды Тусналобавай-Марчанкі атрымалі 522 жанчыны, якія з’яўляюцца ўзорам у духоўна-маральным выхаванні дзяцей.\nЖанчына ўмела сумяшчае работу, дом, грамадскую дзейнасць. З мужам Генадзіем, які працуе ў Дунілавіцкім лясніцтве, выхоўваюць сына і дачку. Дзеці вучацца ў Варапаеўскай сярэдняй школе. Васьмікласнік Саша захапляецца гісторыяй, шмат чытае. Другакласніца Каця любіць рысаваць, ляпіць. Абое актыўныя ў грамадскім жыцці школы. Сям’я Дзюшко — узор для іншых. Іх дом — візітная картка Ляхаўшчыны. На прыдамавой тэрыторыі шмат яркіх кветкавых кампазіцый, малых архітэктурных форм, дэкаратыўных насаджэнняў.\nТаццяна дбае пра прыгажосць не толькі каля свайго дома. Як старэйшына вёсак Ляхаўшчына і Рэдзькаўшчына клапоціцца пра парадак і там. Умее арганізаваць вяскоўцаў на суботнікі. Сумесна з Валкоўскім сельвыканкамам вырашае пытанні па добраўпарадкаванні помніка загінулым у гады Вялікай Айчыннай вайны землякам, мясцовых могілак. Актыўная і ў правядзенні культурна-масавых мерапрыемстваў.\nУ гэтыя дні жыве ўражаннямі ад прыёму ў аблвыканкаме.\n— Нас сабралася больш за 30 жанчын. Розных узростаў, прафесій і лёсаў, — расказвала Таццяна Дзюшко. — Былі мнагадзетныя, прыёмныя мамы, а таксама якія выхоўваюць дзяцей з інваліднасцю і дапамагаюць такім жа сем’ям. 7 жанчын атрымалі ордэн Маці, 25 — прэмію імя Зінаіды Тусналобавай-Марчанкі. Панавала святочная і ўрачыстая атмасфера, якая запомніцца надоўга. Для мяне дом, сям’я, дзеці — гэта тое, што сілкуе, натхняе на добрыя справы.\nФота даслала Таццяна Дзюшко


Будзьма беларусамі! » Новая беларуская музыка: гародніна з прагаламі і нуль у патройных дужках\n09.10.2014 | Музагляд з Сяргеем Будкіным\nДва эмацыйна падобных адзін да аднаго альбомы гуртоў, якія так проста не адшукаеш праз google, што абавязкова павінныя прысутнічаць у плэеры ў тэчцы з пазнакаю “Belarus NEW”.\nГародніна з прагаламі\nПраект з банальнай, але арыгінальным чынам напісанай назвай “v e g e t a b l e s” свой магутны патэнцыял засьведчыў летась, калі паказаў свой другі альбом (і першы з жаночым вакалам) пад дзівоснай назвай “Добрый слон, будь здоров и живи долго”. Уся іх творчасьць сьведчыць, што, жывучы ў шэрай менскай панэльцы з думкаю пра шэнген, можна стварыць казку, іншую рэальнасьць, другое вымярэньне, дзе цёпла і ўтульна. У альбоме “Now and then” Vegetables паўстаюць цалкам сьпелай камандай. Яны далей разьвілі гэтую сваю чароўную лінію, калі жывая музыка пераплятаецца з электронікай. У іх трэках стала яшчэ больш драматургіі і мілых дробязяў, якія ствараюць атмасфэру ўсёй праграмы. У гэтым рэлізе ўжо няма адчуваньня, што вакалістка тут у гасьцях. Больш за тое, часам уся гэтая дзея выглядае на канцэптуальны аўтарскі праект Сьветы Варапай, 19-гадовай дзяўчыны, вакальная падача якой заслугоўвае асобнай ухвалы. Той выпадак калі ўдзельнікі праекту знайшлі сябе і адно аднога ў межах адной творчай канцэпцыі. Яны вартыя нават не разагрэву перад якой Cat Power, а супольнага туру разам зь ёй!\nСпампаваць альбом можна на 34mag.net\nНоль у патроеных дужках\nПрачытаўшы прадмову да рэлізу, які абяцаў быў распавесьці пра трагічнасьць чалавечага жыцьця і адчуваньне “ўё…ішчнасьці навакольнага асяродзьдзя”, ня надта карцела яго слухаць, бо новы альбом ад Мікіты Васільева, які піша свой праект як (((О))), уяўляўся як нейкае змрочнае нішто. Аднак выйшла памылка ўспрыманьня – “Motherland” цудоўная праца, яна напісаная яркімі фарбамі і зусім не прыгнятае. Можа аўтар і хацеў і распавесьці сумную гісторыю, але дэпрэсу і вусьцішы тут якраз не адчуваецца. Выканаўца стварае фон, на які можа накласьціся які заўгодна слухацкі настрой, бо гэта далікатна вырабленая музыка здольная выклікаць самыя розныя асацыяцыі, асабліва калі не глядзець на назвы трэкаў. Самы каштоўны ды эмацыйны твор з дыску – “Hearse”, пік напругі ўсёй праграмы. Не пакідае абыякавым “Sweet Devilry”. Не абмінуць увагаю і вакальную кампазыцыю, з дапамогай якой свой талент зусім зь іншага боку дэманструе лідэр гурта BosaeSonca Алесь Кот-Зайцаў. Словы да гэтай кампазыцыі ўзятыя ў Эдгара Алана По, між іншым. (((О))) наогул выглядае пераканаўча, калі змушае рокераў гуляць на сваёй тэрыторыі – згадайма Akute. “Motherland”, як і рэліз ад “v e g e t a b l e s” – тое, што абавязкова мае быць у плэеры ў тэчцы з пазнакаю “Belarus NEW”.\nСпампаваць альбом можна праз УКантакце


Аўтэнтычныя строі для музея зробяць у «Ткаллі» — Новости — Новости и события Гродно. Вечерний Гродно\nАўтэнтычныя строі для музея зробяць у «Ткаллі»\nТры мужчынскіх і тры зімова-летніх камплекта жаночых строяў з даматканкі замовілі ў галерэі рамёстваў «Ткалля».\nІнфармацыі пра тое, як выглядае строй Мастоўшчыны, не шмат: гэта няпоўныя экзэмпляры ў запасніках музея. Майстрыха Яўгенія Станіна кажа, што давялося пахадзіць па музеях, пераглядзець шмат літаратуры, каб зрабіць рэканструкцыю.\nНа знешні выгляд строяў моцна паўплывала гарадская культура: андаракаў стала менш, распаўсюджваюцца прыталеныя спадніцы ў кліны, пакрой жаночых кашуль стаў заходнееўрапейскім.\nЗнайсці чыстыя ільняныя ніткі для ткацтва ў Беларусі амаль немагчыма, у асноўным гэта сумесь, дзе лёну ўсяго 10–15%. Дапамог Аршанскі ільнокамбінат. Каб прывесці ніткі у «таварны выгляд», іх некалькі разоў выбельвалі.\nЖаночы народны строй складаецца з пяці асноўных дэталяў: каптур ці хустка на галаву, кашуля, гарсэт, доўгая спадніца і фартух. Спадніцы будуць двух відаў: андаракі і спадніцы ў кліны, з воўны — зімовы, а з лёну — летні варыянт. У спадніц з клінамі з’яўляюцца кішэні, таму неабходнасць у паясах адпадае. Вышыўка на жаночай кашулі адыходзіць на другі план, убранне ўпрыгожваецца мярэжкамі і фальбонамі. Вышыўка калі і сустракаецца, то больш сімвалічная, невялікімі палосачкамі. Ніжнюю частку спадніцы на Мастоўшчыне было прынята аздабляць каляровымі атласнымі ці аксамітнымі стужкамі.\nМужчынскі строі менш трансфармаваўся. Камплект складаецца з картуза, кашулі, аздобленай арнаментам з абстрактнай геаметрыяй, портак ды пояса.\nГродненцы увидят лучшие фото о любви\nМастакі ўшанавалі Каліноўскага


Замест Лукашэнкі на канферэнцыю ў Мюнхен едзе Вакульчык\n15.02.2019 / 15:30\nГэта першы выпадак, калі кіраўнік беларускага КДБ возьме ўдзел у палітычнай канферэнцыі такога рангу на Захадзе.\nМЗС Беларусі рыхтавала візіт Аляксандра Лукашэнкі ў Мюнхен для ўдзелу ў Мюнхенскай канферэнцыі па бяспецы, але літаральна ў самы апошні момант узніклі часавыя накладкі ў сувязі з неабходнасцю вырашэння важных пытанняў беларуска-расійскіх адносін. Пра гэта паведаміла прэс-служба МЗС.\n«Арганізатарамі канферэнцыі было прапанавана кіраўніку дзяржавы ўзяць удзел у панэльнай дыскусіі 16 лютага на тэму «Адносіны Усход — Захад» сумесна з прэзідэнтам Азербайджана І. Аліевым, прэзідэнтам Украіны П. Парашэнкам, прэм'ер-міністрам Грузіі М. Бахтадзэ, генеральным сакратаром АБСЕ Т. Грэмінгерам», — адзначаецца ў паведамленні.\n«Беларускім бокам рыхтаваўся візіт кіраўніка дзяржавы ў Мюнхен. Аднак літаральна ў самы апошні момант узніклі пэўныя часавыя накладкі. У сувязі з неабходнасцю вырашэння важных пытанняў беларуска-расійскіх адносін у ходзе перамоваў з прэзідэнтам Уладзімірам Пуціным у Сочы ў гэты раз ўдзел у Мюнхенскай канферэнцыі на ўзроўні прэзідэнта Рэспублікі Беларусь не прадставілася магчымым.\nРэспубліку Беларусь на 55-й Мюнхенскай канферэнцыі па бяспецы прадставіць пасол Беларусі ў Германіі Дзяніс Сідарэнка. У мерапрыемстве таксама возьме ўдзел старшыня Камітэта дзяржаўнай бяспекі Валерый Вакульчык».\nЛукашэнка сказаў, што першы блок АЭС у Астраўцы запусцяць «літаральна на днях» 12\nА што там гэбэ можа прадставіць? Паскардзіцца на "джып, які прарываўся з Украіны" ці папужаць сваім нерушымым "саюзам" з гру і фсб?\n15.02.2019 / 15:47\nНеадкладныя справы - на лыжах катаецца, з Пуціным яднаецца.\nНу і што гэта значыць? Хто разумее адпраўка Вакульчыка? Што будзем наладжваць кантакты з Захадам у сферы бяспекі? Ці, наадварот, што Макея адсоўваюць?\nУ Мазыры затрымалі фермера, у парсюкоў якога «браў інтэрв'ю» Ціханоўскі 7\nБабарыка адказаў Лукашэнку: Нехта прысвоіў сабе права гаварыць ад імя краіны 13\nУ Мінску арганізавалі першы масавы пікет за Лукашэнку 121\nМама Ціханоўскага пра $900 тысяч: Я сказала, што гэта мае грошы, але не ведала, колькі там! 12\n05.06.2020 / 20:42\nДоказ, што фармальна вызвалiць iншых маюць падставау.…\nшлёма,Лука как раз таки на законных основаниях НИЧЕГО со…\n05.06.2020 / 20:40\nТеперь надо снять с дрона вид 18 резиденций Лукашенко, заодно ко…\nУ каждого свое мнения и своя позиция, чем это плохо? Все правиль…\nКобяков , твое имя никак не пострадает если ты за кого то подпиш…


У Бабруйску на пікет Ціханоўскай сабралася рэкордная колькасьць людзей\n25 ліпень 2020, 22:25\nБабруйск, 25 ліпеня\nУ Бабруйску на агітацыйны пікет прэтэндэнткі на прэзыдэнцтва Сьвятланы Ціханоўскай і яе партнэрак па аб‘яднаным выбарчым штабе Веранікі Цапкалы і Марыі Калесьнікавай сабралася больш за 6000 чалавек.\nЁн праходзіў у вызначаным уладай для перадвыбарчай агітацыі месцы на стадыёне на вуліцы Ўрыцкага. Спартовая пляцоўка была поўная людзей.\nПачаўся пікет а 21-й гадзіне. Калі сьцямнела людзі ўключылі ліхтарыкі.\nЖанчыны-палітыкі заклікаюць бабруйчанаў не галасаваць датэрмінова, запісвацца ў назіральнікі, не баяцца выказваць свае думкі ўладзе, павязваць пазнавальныя белыя стужкі як сымбаль справядлівых выбараў. Зьвяртаюцца да чыноўнікаў, судзьдзяў і сілавікоў ня ісьці супраць волі народу, а станавіцца побач зь ім. Паводле «баявых сябровак», так выступоўкі называюць сваю каманду, беларусы дамагаюцца пераменаў мірнымі сродкамі.\n«Разам мы пераможам. Ня бойцеся, нас бальшыня. Разам ня страшна», — паўтараюць са сцэны палітыкі.\nПрамовы жанчын перапыняюцца воплескамі і воклічамі «Жыве Беларусь», «Свабоду палітвязьням», «Ганьба», «Верым, можам, пераможам». Над грамадой багата бел-чырвона-белых сьцягоў і іншай нацыянальнай атрыбутыкі. Ёсьць і дзяржаўная сымболіка.\nУ гутарках з журналістамі бабруйцы кажуць, што чакаюць палітычных, эканамічных і сацыяльных пераменаў. Цяпер жа сутыкаюцца з свавольствам улады, адсутнасьцю працоўных месцаў з годным заробкам ды перасьледам за іншадумства.\n«Краіна спынілася ў разьвіцьці. У нас тое, што называлася ў Савецкім Саюзе застоем. Я пэнсіянэр, мне ўсяго хапае, а як далей дзецям жыць...» — выгаворвае журналісту 65-гадовы пэнсіянэр.\nСама Ціханоўская кажа, што палітыкам вымушана была стаць, калі пасадзілі яе мужа. Паводле яе «каханьне падштурхнула да гэтага». Яна просіць людзей самаарганізоўвацца, абяцае пасьля перамогі вызваліць усіх палітзьняволеных, а на працягу паўгода правесьці «справядлівыя выбары». У іх возьмуць удзел тыя, каму цяперашняя ўлада гэтага не дазволіла. Найперш назвала свайго мужа, Бабарыку і Цапкалу, якіх «самым гнюсным чынам зьнялі з выбараў».\n«Улада, зьняўшы іх, не падумала, што толькі ўсё пачынаецца, — даводзіць яна. — Аб’яднаньне штабоў называе самым разумным крокам».\n«Разам мы пабудуем краіну для жыцьця», — падсумоўвае выступ Ціханоўская.\nМарыя Калесьнікава зьвяртаецца да людзей па-беларуску. Называе бабруйцаў непаўторнымі. Дзякуе работнікам бабруйскай фабрыкі «Славянка» за тое, што шыла маскі мэдыкам. «Улада прымушае думаць, што мы ўсё робім ня так, але гэта яна ўсё робіць ня так», — кажа Калесьнікава.\nЯна нагадвае, як Лукашэнка назваў Бабруйск «сьвінарнікам».\n«Наша жыцьцё — гэта гісторыя 26-гадовага змаганьня за свабоду», — прамаўляе Калесьнікава.\n«Дзяўбсьці гэтую ўладу!» — зьвяртаецца яна да грамады. Тая адказвае: «Жыве Беларусь!» Вераніка Цапкала кажа, што ўлада выкарыстоўвае дзяцей, каб націснуць на яе і на Ціханоўскую.\n«Мы ня хочам вайны, хочам жыць у мірнай Беларусі. Пра вайну і майдан кажа толькі адзін чалавек. Падтрымайце нас», — зьвяртаецца яна да людзей.\n«У вас самы смачны зэфір у сьвеце», — падсумавала Вераніка Цапкала.\nВыступае Сьвятлана Ціханоўская\nЦіханоўская з «баявымі сяброўкамі» пачалі ў Бабруйску трэці за дзень перадвыбарчы пікет\nУжо сёньня: Дзень гібелі Генрыка Дмахоўскага\nЗяленскі даручыў прэм’ер-міністру Ўкраіны працаваць над увядзеньнем візавага рэжыму для грамадзян Расеі\nУ Літве замарозілі актывы афіцыйнага прадстаўніка Беларускага мэталюргічнага заводу\nInstagram-блогеру прысудзілі 4 гады калёніі. Пры затрыманьні ў яго выбівалі лагін і пароль\nУкраінскі алігарх Ахметаў зьбіраецца судзіцца з Расеяй. Ён ацаніў шкоду свайму бізнэсу: да 20 мільярдаў даляраў\nЛукашэнка: Палякі расчляняць Украіну. Абмеркаваньне экспэртаў\nКіраўніка санаторыю «Беларусь» у Юрмале ўнесьлі ў «чорны сьпіс»


Газета "Звязда" сумесна з Беларускай Энцыклапедыяй імя Петруся Броўкі\nШаноўныя чытачы! “Ігуменскі тракт” аб’яўляе чарговы конкурс на веданне нашай гістарычнай спадчыны. Ён мае назву “Мясціны, знітаваныя з душой”.\nДа ўдзелу ў конкурсе заклікаюцца студэнты ВНУ – археолагі, музейшчыкі, гісторыкі, і навучэнцы ўсіх іншых спецыяльнасцей, якія займаюцца вывучэннем народнай культуры і гісторыі.\nДля ўдзелу прымаюцца аўтарскія артыкулы, у якіх будуць асвятляцца родныя мясціны аўтара або штосьці, непасрэдна з імі звязанае. Гэта могуць быць аповеды пра адметныя будынкі і паркі, прадметы даўніны, слынных асобаў, важныя падзеі і даты. Галоўная ўмова – арыгінальнасць: нам не трэба перадрукоўка падручнікаў, магчыма толькі кароткае цытаванне. Нам цікава ўбачыць ваша ўласнае бачанне гісторыі сваёй мясцовасці.\nРаботы дасылайце на паштовы адрас газеты: г. Мінск вул. Б.Хмяльніцкага 10а газета “Звязда” – або на электронны адрас: igumenski@mail.ru з паметкай “Мясціны, знітаваныя з душой”. Не забудзьце ўказаць вашу навучальную ўстанову, спецыяльнасць і населены пункт, з якога вядзецца аповед.\nМаксімальны аб’ём работ – 2,5 друкаваныя старонкі. Афіцыйны пачатак конкурсу – 5 мая, у Дзень друку. Бо менавіта праз сродкі масавай інфармацыі можна адкрыць шырокаму свету тое лепшае, што ўтойвае мясцовасць кожнага з нас. Падвядзенне вынікаў – напярэдадні Дня пісьменства, у пачатку верасня. Бо ў літаратурных творах самабытная нацыянальная культура можа быць занатаваная для нашчадкаў на стагоддзі.\nЛепшыя працы на працягу правядзення конкурсу будуць друкавацца ў “Ігуменскім тракце”. Самым яскравым удзельнікам мы прапануем стаць нашымі пастаяннымі пазаштатнымі аўтарамі.\nТры пераможцы конкурсу атрымаюць прызы ад выдавецтва “Беларуская Энцыклапедыя імя Петруся Броўкі”. Гэта вялікія ілюстраваныя выданні. Першае – фотаальбом “Полацк. 1150”, якое прысвечана 1150-годдзю беларускай дзяржаўнасці і духоўнасці. Выданне змяшчае фотаілюстрацыі розных кніг першадрукара Ф. Скарыны, іканапісу, гравюр, а таксама дакументальныя і літаратурныя творы. Другое выданне – “Д. Струкаў. Альбом малюнкаў. 1864 – 1867” – альбом акварэльных замалёвак старадаўняй Беларусі. У ім адлюстравана каля 200 праваслаўных цэркваў і храмаў іншых канфесій на тэрыторыі Беларусі, якія да нашага часу не захаваліся (пераважна, гэта драўлянае дойлідства). Таксама змяшчаюцца малюнкі згубленых прадметаў царкоўнай даўніны, замалёўкі курганоў і гарадзішчаў, панарамы старадаўніх беларускіх гарадоў. Трэцяя кніга з серыі “Энцыклапедыя рарытэтаў” – “Беларусы ў фотаздымках Ісака Сербава. 1911 – 1912”. Аснову альбома складаюць фотаздымкі беларускага этнографа Сербава, якія былі зроблены падчас экспедыцыі ў Беларусь, што праводзілася па заданню Паўночна-Заходняга аддзела Імператарскага Рускага геаграфічнага таварыства. У альбоме сабрана 442 здымка, якія адлюстроўваюць традыцыйную гісторыка-этнаграфічную культуру Заходняга і Усходняга Палесся і паўночна-усходняй часткі Цэнтральнай Беларусі.\nШаноўнае студэнцтва, а таксама магістранты і аспіранты! Запрашаем вас пісаць актыўна. Чаму прыняць удзел мы прапануем менавіта моладзі? Мы глыбока перакананы, што на Беларусі зараз пачынаецца новая хваля духоўнага адраджэння. Таму хочацца, каб маладыя зацікаўленыя асобы таксама ўліліся ў яе і зрабілі свой пасільны ўнёсак.\nТолькі так, адкрываючы старонку за старонкай схаванае хараство нашай Бацькаўшчыны, яе годны воблік з’явіцца не толькі ў нашым уяўленні, але і ва ўсім беларускім грамадстве.\nВашы тэксты чакае Ніна ШЧАРБАЧЭВІЧ.


Юліана Шырма НАПРЫКАНЦЫ ХХ СТАГОДДЗЯ ДЗЯКУЮЧЫ РАЗВІЦЦЮ ІНАВАЦЫЙНЫХ ТЭХНАЛОГІЙ МУЗЫКУ РОЗНЫХ СТЫЛЯЎ І КАМПАЗІТАРАЎ МОГ ПАСЛУХАЦЬ КОЖНЫ ЧАЛАВЕК ВА ЎСІХ КРАІНАХ І КАНТЫНЕНТАХ. ПАСЛЯ ТАГО ЯК ЯЕ РАСПАЎСЮДЖВАННЕ СТРАЦІЛА АБМЕЖАВАНАСЦЬ, РАСІЙСКІ МУЗЫКАЗНАЎЦА МІХАІЛ ТАРАКАНАЎ ЗВЯРНУЎСЯ ДА ПЫТАННЯЎ ЯЕ ЎЗДЗЕЯННЯ НА ЛЮДЗЕЙ І Ў ГЭТЫМ КАНТЭКСЦЕ ПРАПАНАВАЎ ПАНЯЦЦЕ «ФОНАСФЕРА».\nДва ў адным\nАляксандр Кулінковіч і Аляксандр Куллінковіч — гэта два абсалютна розныя чалавекі.\nНапрыканцы чэрвеня калектыў Дзяржаўнага музычнага тэатра паказаў прэм’еру — «Жыццё і смерць Янкі Купалы». Нават напярэдадні было відавочна: пастаноўка здольная выклікаць розныя пачуцці, ад захаплення і радасці да раздражнення і амаль нянавісці. Але каб градус эмоцый так зашкальваў?! Зрэшты, грамадскі рэзананс, які мае тэатральны спектакль, — справа надзіва карысная і патрэбная. Незалежна, гэта піяр «чорны» ці «белы».\nМАЛАДАЯ БАЛЕТМАЙСТАРКА ВОЛЬГА КОСТЭЛЬ, ВЫПУСКНІЦА БЕЛАРУСКАГА ХАРЭАГРАФІЧНАГА КАЛЕДЖА, У МІНУЛЫМ АРТЫСТКА НАЦЫЯНАЛЬНАГА ТЭАТРА ОПЕРЫ І БАЛЕТА, — СЁННЯ АЎТАРКА НЕКАЛЬКІХ СПЕКТАКЛЯЎ У БЕЛАРУСКІМ ВЯЛІКІМ, А ТАКСАМА ПАСТАНОВАК НА ВЯДОМЫХ ЕЎРАПЕЙСКІХ ПЛЯЦОЎКАХ.\nЗ нагоды юбілею заслужаны артыст Рэспублікі Беларусь, прафесар Акадэміі музыкі, мастацкі кіраўнік Белдзяржфілармоніі Юрый Гільдзюк зрабіў шыкоўны падарунак прыхільнікам фартэпіяннай музыкі.\nБляск і галеча «Залатой маскі»\nКАЛІ Ў ВЯЛІКІМ ТЭАТРЫ РАСІІ БЫЛІ АБВЕШЧАНЫЯ ПЕРАМОЖЦЫ «ЗАЛАТОЙ МАСКІ — 2018», ДЫК ВЫНІКІ, ЯК ЗАЎСЁДЫ, ШМАТ КАГО РАСЧАРАВАЛІ. ДЫСКУСІІ І БАТАЛІІ І ПАСЛЯ ЦЫРЫМОНІІ ЯШЧЭ ДОЎГА НЕ СЦІХАЛІ Ў САЦЫЯЛЬНЫХ СЕТКАХ.\nКраіна паветранага джазу\nУ ГІСТОРЫІ ЛІТОЎСКАГА ДЖАЗУ ЁНАС ЮЧАС — АСОБА ЗНАКАВАЯ. МУЗЫКАНТ, ПЕДАГОГ, ГРАМАДСКІ І ПАЛІТЫЧНЫ ДЗЕЯЧ, ЦЯГАМ НЕКАЛЬКІХ ГАДОЎ ЁН БЫЎ МІНІСТРАМ КУЛЬТУРЫ ЛІТВЫ. АДНАК ГАЛОЎНАЕ ЯГОНАЕ «ДЗЕЦІШЧА» — ФЕСТЫВАЛЬ «КАЎНАС-ДЖАЗ», ЯКІ ЁН ЗАСНАВАЎ У 1991 ГОДЗЕ, ЗРАБІЎШЫ ЯГО ЦЯГАМ ГАДОЎ НАЙБОЛЬШ МАШТАБНЫМ І РАЗНАСТАЙНЫМ МІЖНАРОДНЫМ СВЯТАМ ДЖАЗАВАЙ МУЗЫКІ Ў ЛІТВЕ. МЫ ПАГУТАРЫЛІ СА СПАДАРОМ ЮЧАСАМ ПРА ГІСТОРЫЮ І ДЗЕНЬ СЁННЯШНІ ЛІТОЎСКАГА ДЖАЗУ.\nДэбюсі, Штраус, Гражынітэ-Ціла…\nЖанчын-дырыжораў у свеце надзвычай мала. Гэтая прафесія па-ранейшаму знаходзіцца на самай вяршыні музычнай іерархіі, патрабуе комплексу якасцяў, якія дастаткова цяжка спалучыць, і немагчымая без агромністага музычнага досведу, здольнасці паглыбляцца ў творы розных стыляў і эпох. У выніку з’яўленне новых імёнаў выклікае татальную цікавасць.


20 сьнежань 2013, 00:01\nАрхірэйскі палац у Магілёве – у 1918 управа ВЧК. У гэтым доме бальшавікі няволілі сьвятароў перад тым, як іх забіць. Сёньня – Дзень чэкіста\nМенск. «Праваабаронцы за свабодныя выбары» запрашаюць на прэс-канфэрэнцыю, прысьвечаную пачатку кампаніі маніторынгу выбараў у мясцовыя саветы. Адбудзецца ў офісе праваабарончага цэнтру «Вясна» (вул. Мяржынскага, 8, офіс 26). Пачатак аб 11.00.\nМенск. У офісе кампаніі «Гавары праўду» – прэс-канфэрэнцыя «Народныя пытаньні, якія выносяцца на Народны рэфэрэндум». Пачатак а 11.00.\nМенск. Прэзэнтацыя новай мадэлі прафіляктыкі ВІЧ/СЬНІД у Беларусі адбудзецца ў гатэлі Crowne Plaza. Пачатак а 10.00.\nМенск. Адкрыцьцё выставы-кірмашу «Млын» – падарункі і сувэніры ручной працы ў Менску». Будзе праходзіць з 20 па 22 сьнежня у выставачным цэнтры «Белэкспа». Удзельнічаюць больш за 500 майстроў і дызайнэраў з усёй Беларусі, а таксама з Расеі, Украіны і краінаў Балтыі.\nМенск. У Нацыянальным гістарычным музэі адкрыецца выстава «Нацыянальныя скарбы Ўкраіны».\nМенск. У кнігарні «Логвінаў» – прэзэнтацыя пятага выпуску часопісу «Макулатура». Пачатак а 19.00.\nМенск. Абласная бібліятэка імя Пушкіна запрашае на прэзэнтацыю дзіцячай кнігі-казкі «Цудоўныя прыгоды ліцьвінскай прынцэсы ў Дацкім каралеўстве» Натальлі Бадзілоўскай. Пачатак а 16.00.\nПасёлак Азярцо (Менскі раён). У Музэі народнай архітэктуры і побыту адбудзецца прэзэнтацыя экспазыцыі капліцы зь вёскі Каралеўцы. Пачатак а 12.00.\nМястэчка Мір (Карэліцкі раён, Гродзенская вобласьць). У Мірскім замку адкрываецца выстава «Дух часу і раскошы: мода і стыль 1820-1920 гадоў» з прыватнай калекцыі Ігара Сурмачэўскага. Пачатак а 16.00 у Партрэтнай залі замку. Выстава будзе доўжыцца да 30 траўня 2014 году.\nДзень супрацоўніка органаў дзяржаўнай бясьпекі Рэспублікі Беларусь. У аснове ляжыць падзея расейскай гісторыі. 20 сьнежня 1917 году ў Расеі была створаная Ўсерасейская надзвычайная камісія – ВЧК. А ўзначаліў яе ўраджэнец Беларусі Фэлікс Дзяржынскі.\nУ Жэнэве пройдуць трохбаковыя кансультацыі пасярэднікаў у вырашэньні сырыйскага канфлікту з удзелам ААН, ЗША і Расеі.\n1836 – нарадзіўся Мэндэле Мойхер Сфарым, пісьменьнік, заснавальнік новай габрэйскай клясычнай літаратуры. Прыйшоў на сьвет у беларускім Капылі.\n1840 – нарадзіўся Казімер Альхімовіч, мастак-рамантык, удзельнік паўстаньня Каліноўскага.\n1860 – нарадзіўся філёляг і этнограф, акадэмік Яўхім Карскі.\n1890 – нарадзіўся гісторык Язэп Ядкоўскі, які стварыў Гарадзенскі гісторыка-археалягічны музэй.\n1890 – нарадзіўся Аскар Марыкс, адзін з заснавальнікаў беларускага прафэсійнага дэкарацыйнага мастацтва, тэатральны мастак, графік, пэдагог, народны мастак Беларусі.\n1910 – нарадзіўся Вітаўт Тумаш, дзеяч беларускай дыяспары ў ЗША.\n1927 – упершыню ў гісторыі прысвоенае званьне народнага артыста Беларусі. Атрымаў яго драматург, актор і рэжысэр Уладзіслаў Галубок, у 1937-м замучаны ў засьценках НКВД.\n1937 – у Менску карнымі органамі НКВД былі расстраляныя гісторык прафэсар Васіль Дружчыц і мовазнавец акадэмік Сьцяпан Некрашэвіч.\n1968 – памёр амэрыканскі пісьменьнік Джон Стэйнбэк.\n2001 – скончыў жыцьцё самагубствам гомельскі актывіст незарэгістраванага маладзёвага руху «Зубар» Андрэй Зайцаў. Яму было 24 гады, і прычынай ягонае сьмерці калегі называюць псыхалягічны ціск на хлопца з боку супрацоўнікаў КДБ.\nЧым больш старым робіцца чалавек, тым больш ён супраціўляецца пераменам, асабліва пераменам да лепшага.